1 Περιβαλλοντικά Συστήματα Ενότητα 9: Μεγαδιαπλάσεις Χερσαία Οικοσυστήματα (I) Χαραλαμπίδης Γεώργιος Τμήμα Μηχανικών Περιβάλλοντος και Μηχανικών Αντιρρύπανσης\n4 Σκοποί ενότητας Ο φοιτητής μετά την ολοκληρωμένη μελέτη της ενότητας αυτής θα πρέπει να. Γνωρίζει την ύπαρξη και καταμερισμό των μεγαδιαπλάσεων και την επίδραση αυτών των σχηματισμών στο φυσικό τους περιβάλλον. Κατανοεί ιδιαίτερα τις διαπλάσεις της Τούνδρα, των εύκρατων και τροπικών υγρών δασών. 4\n5 Περιεχόμενα ενότητας Τούνδρα. Taiga. Εύκρατα δάση φυλλοβόλων. Τροπικά υγρά δάση. 5\n6 Μεγαδιαπλάσεις (1/4) Ως μεγαδιάπλαση ορίζουμε ένα σύνολο σταθερών βιοκοινοτήτων που εκτείνονται σε μια μεγάλη γεωγραφική περιοχή. 6\n7 Μεγαδιαπλάσεις (2/4) Κάθε διάπλαση χαρακτηρίζεται κυρίως από τον τύπο της βλάστησης που διαθέτει, τόσο επειδή τα φυτά είναι τα πλέον εμφανή στοιχεία των βιοκοινοτήτων, όσο και γιατί είναι σταθερά, σε αντίθεση με τα ζώα τα οποία συχνά κινούνται σε διαφορετικές, ως προς τα οικολογικά χαρακτηριστικά, περιοχές. 7\n8 Μεγαδιαπλάσεις (3/4) Οι παράγοντες που καθορίζουν τον τύπο βλάστησης στις μεγαδιαπλάσεις της γης είναι το κλίμα (θερμοκρασία, βροχοπτώσεις κ.ά.) και ο τύπος του εδάφους. Επειδή αυτοί μεταβάλλονται από τόπο σε τόπο, τα είδη της βλάστησης στο πλανήτη παρουσιάζουν αντίστοιχα μεγάλη ποικιλία. 8\n9 Μεγαδιαπλάσεις (4/4) Στη συνέχεια παρουσιάζονται οι κύριες μεγαδιαπλάσεις του πλανήτη, όπως αυτές αναπτύσσονται από τους πόλους προς τον Ισημερινό. 9\n10 Τούνδρα (1/3) Η Τούνδρα είναι τύπος χερσαίου οικοσυστήματος των υποπολικών περιοχών της Ευρώπης, της Ασίας και της βόρειας Αμερικής. Στη φυσική γεωγραφία η τούνδρα (επίσης Τούντρα) είναι περιοχή όπου η ανάπτυξη δέντρων εμποδίζεται από τις χαμηλές θερμοκρασίες και τις βραχείες εποχές κατάλληλες για ανάπτυξη δέντρων. 10\n11 Τούνδρα (2/3) Ο όρος τούντρα προέρχεται από την γλώσσα των Σάμι (μέσω των Ρωσικών) και σημαίνει πεδιάδα χωρίς δέντρα. 11\n12 Τούνδρα (3/3) Εικόνα Τούνδρα (Ανακτήθηκε 16 Νοεμβρίου, 2014). 12\n13 Τύποι Τούνδρας (1/12) Υπάρχουν τρεις τύποι τούντρας: η αρκτική τούντρα. η ανταρκτική τούντρα. η αλπική τούντρα. 13\n14 Τύποι Τούνδρας (2/12) Και στους τρεις αυτούς τύπους η κυρίαρχη βλάστηση αποτελείται από χόρτα, βρύα και λειχήνες. Σε μερικά μέρη της τούντρας αναπτύσσονται και δέντρα. Ένα κοινό που έχουν και τα τρία ήδη τούνδρας είναι ότι καλύπτονται από το ισόθερμο των 10ο C. 14\n15 Τύποι Τούνδρας (3/12) Η αρκτική τούνδρα βρίσκεται βόρεια της τάιγκα και νότια της ζώνης των μόνιμων πάγων του υπεδάφους (permafrost) και του Αρκτικού Ωκεανού. Ο όρος «τούντρα» συνήθως αναφέρεται μόνο σε περιοχές όπου το υπέδαφος είναι μονίμως παγωμένο και περιέχει μονίμως παγωμένο νερό. (Μπορεί επίσης να αναφέρεται και σε μια άδεντρη πεδιάδα γενικά, οπότε συμπεριλαμβάνει και τη βόρεια Λαπωνία). 15\n16 Τύποι Τούνδρας (4/12) Η μονίμως παγωμένη τούντρα περιλαμβάνει μεγάλες περιοχές της βόρειας Ρωσίας και του Καναδά. Η αρκτική τούντρα κατοικείται από κυρίως ομάδες νομάδων βοσκών ταράνδων όπως οι Νγκανάσαν και οι Νένετς στην μονίμως παγωμένη περιοχή (και οι Σάμι στην Λαπωνία). 16\n17 Τύποι Τούνδρας (5/12) Η βιοποικιλότητα της τούντρας είναι χαμηλή: υπάρχουν λίγα είδη με μεγάλους πληθυσμούς. 17\n18 Τύποι Τούνδρας (6/12) Εξαιτίας του σκληρού κλίματος της αρκτικής τούντρας αυτές οι περιοχές δεν έχουν γνωρίσει μεγάλη εκμετάλλευση αν και μερικές είναι πλούσιες σε φυσικές πηγές όπως πετρελαίου και ουρανίου. Πρόσφατα αυτό έχει αλλάξει και έτσι στην Αλάσκα, τη Ρωσία και κάποια άλλα μέρη η τούντρα υφίσταται όλο και αυξανόμενη ανθρώπινη εκμετάλλευση. 18\n19 Τύποι Τούνδρας (7/12) Η παγκόσμια υπερθέρμανση αποτελεί σοβαρή απειλή στην αρκτική τούντρα εξαιτίας της μονίμως παγωμένης φύσης της. Ουσιαστικά, το μονίμως παγωμένο υπέδαφος είναι παγωμένος βάλτος. Κατά το καλοκαίρι μόνο το επιφανειακό του στρώμα λιώνει. 19\n20 Τύποι Τούνδρας (8/12) Σε περίπτωση που λιώσει εντελώς, ολόκληρο το οικοσύστημα θα καταστραφεί, ενώ τα αρκτικά είδη δεν θα μπορούσαν να προσαρμοστούν σε τόσο ξαφνική αλλαγή. Μια άλλη απειλή είναι πως το 1/3 του εδαφικού άνθρακα βρίσκεται στις περιοχές της τάιγκα και της τούντρας. 20\n21 Τύποι Τούνδρας (9/12) Όταν το «αειπαγωμένο έδαφος» λιώνει αποδεσμεύει περισσότερο άνθρακα από αυτόν που μπορεί να δεσμεύσει. Το αποτέλεσμα έχει παρατηρηθεί στην Αλάσκα: τη δεκαετία του 70 η τούντρα αποτελούσε λεκάνη-δεξαμενή άνθρακα, ενώ σήμερα αποτελεί πηγή άνθρακα. Αυτό επιβαρύνει το πρόβλημα της παγκόσμιας υπερθέρμανσης περαιτέρω. 21\n22 Τύποι Τούνδρας (10/12) Η Ανταρκτική τούνδρα συναντάται στην Ανταρκτική και σε μερικά ανταρκτικά και υποανταρκτικά νησιά. 22\n23 Τύποι Τούνδρας (11/12) Η Ανταρκτική είναι βασικά πολύ κρύα και στεγνή για να υποστηρίξει βλάστηση και το μεγαλύτερο μέρος της ηπείρου καλύπτεται από περιοχές πάγου. Ωστόσο, κάποια μέρη της ηπείρου, ιδιαίτερα η Γή Γκράχαμ, διαθέτουν περιοχές βραχώδους εδάφους ικανών να υποστηρίξουν την ύπαρξη τούντρας. 23\n24 Τύποι Τούνδρας (12/12) Η χλωρίδα της αποτελείται από περίπου 250 λειχήνες, 100 βρύα, βότανα και περίπου 700 χερσαία και θαλάσσια είδη φυκιών, που ζουν στις περιοχές με εκτεθειμένους βράχους και έδαφος γύρω από τις ακτές της ηπείρου. 24\n25 Άποψη από Ζώνη Τούνδρας (1/2) Εικόνα Άποψη από Ζώνη Τούνδρας (Ανακτήθηκε 15 Νοεμβρίου, 2014). 25\n26 Άποψη από Ζώνη Τούνδρας (2/2) Εικόνα Άποψη από Ζώνη Τούνδρας (Ανακτήθηκε 15 Νοεμβρίου, 2014). 26\n27 Taiga (1/5) Η τάιγκα (Ρωσικά: тайга, προφορά [tɐjɡa], ταταρικής αρχής) είναι τύπος χερσαίου οικοσυστήματος που χαρακτηρίζεται και ως βόρειο δάσος κωνοφόρων και καλύπτει μια ευρεία ζώνη στις ψυχρές περιοχές του βορείου ημισφαιρίου, νότια του αρκτικού κύκλου. 27\n28 Taiga (2/5) Καλύπτει περίπου το 1/3 της συνολικής δασικής έκτασης της Γης και εκτείνεται στη Σιβηρία, τον Καναδά και τη βόρεια Σκανδιναβία, φτάνοντας μέχρι τις παρυφές της αρκτικής Τούνδρας. Συνολικά, αποτελεί τις μισές δασώδεις εκτάσεις του πλανήτη (περίπου 13,5 εκατ. τετραγωνικά χιλιόμετρα). 28\n29 Taiga (3/5) Εικόνα 1. Taiga, από GeForce 3, Ανακτήθηκε 15 Νοεμβρίου, 2014, CC- BY-SA\n30 Taiga (4/5) Αποτελείται κυρίως από κωνοφόρα, χαμηλότερα στο ύψος από τους συγγενείς τους των νοτιότερων περιοχών (όπως τα δάση των βουνών της Ευρώπης) εξ αιτίας των φτωχών εδαφών στα οποία αναπτύσσονται. 30\n31 Taiga (5/5) Τα κωνοφόρα επικρατούν λόγω της μεγαλύτερης αντοχής τους στο κρύο, η μέση θερμοκρασία της τάιγκας είναι 0 o C και οι βροχοπτώσεις κυμαίνονται στα mm το χρόνο. 31\n32 Το έδαφος (1/2) Εξαιτίας των χαμηλών θερμοκρασιών, η αποσάθρωση των πετρωμάτων γίνεται πολύ αργά, ενώ οι βελόνες των κωνοφόρων διασπώνται με πολύ βαρύ ρυθμό επιπλέον η αποικοδόμηση των βελονών καθιστά το έδαφος όξινο. 32\n33 Το έδαφος (2/2) Τo έδαφος δεν είναι μόνιμα παγωμένο παρά μόνο σε λίγες περιπτώσεις και σε ορισμένο βάθος από την επιφάνεια. Τα εδάφη της τάιγκας δεν είναι κατάλληλα για τη γεωργία αλλά μας προμηθεύουν με τεράστιες ποσότητες ξυλείας. 33\n34 Το κλίμα Το κλίμα της χαρακτηρίζεται από έντονη εποχικότητα με μακρείς και πολύ ψυχρούς χειμώνες και σύντομα καλοκαίρια, ενώ η μέση ετήσια βροχόπτωση δεν ξεπερνά τα 500 mm με αποτέλεσμα η βλάστηση να παρουσιάζει μικρότερη ποικιλότητα από εκείνη των εύκρατων φυλλοβόλων δασών και μικρότερη παραγωγικότητα. 34\n35 Ζώνη Taiga Εικόνα 2. Ζώνη Taiga στον Καναδά, από peupleloup, CC-BY-SA 2.0, Ανακτήθηκε 15 Νοεμβρίου, 2014). 35\n36 Η πανίδα στη Ζώνη Taiga Εικόνα Η πανίδα στη Ζώνη Taiga (Ανακτήθηκε ). 36\n37 Εύκρατα δάση φυλλοβόλων (1/4) Εικόνα Εύκρατα δάση φυλλοβόλων (Ανακτήθηκε 15 Νοεμβρίου, 2014). 37\n38 Εύκρατα δάση φυλλοβόλων (2/4) Πολύ νοτιότερα συναντάμε τα εύκρατα φυλλοβόλα δάση. Σ' αυτές τις περιοχές τα καλοκαίρια είναι μακρά και οι χειμώνες κρύοι αλλά όχι πολύ ψυχροί και υπάρχουν άφθονες βροχές που συχνά κατανέμονται ισόποσα σε όλη τη διάρκεια του έτους. Τα κυρίαρχα φυτικά είδη είναι η βελανιδιά και η οξιά. Στη διάρκεια του φθινοπώρου τα είδη αυτά ρίχνουν τα φύλλα τους. 38\n39 Εύκρατα δάση φυλλοβόλων (3/4) Τα ώριμα φυλλοβόλα δάση της εύκρατης ζώνης συνήθως έχουν απλή δομή και λίγα είδη δέντρων. Επιτρέπουν τη διείσδυση του ηλιακού φωτός μέχρι το έδαφος με αποτέλεσμα την ύπαρξη αρκετών ειδών (χαμηλότερα δέντρα, θάμνοι, πόες) στον υπόροφο. 39\n40 Εύκρατα δάση φυλλοβόλων (4/4) Σε περιοχές όπου επικρατεί μεσογειακού τύπου κλίμα, δηλαδή μακρά άνυδρα καλοκαίρια και ήπιοι χειμώνες, παρουσιάζονται τα μεσογειακά οικοσυστήματα. 40\n41 Άποψη εύκρατου δάσους (1/2) Εικόνα Άποψη εύκρατου δάσους (Ανακτήθηκε 15 Νοεμβρίου, 2014). 41\n42 Άποψη εύκρατου δάσους (2/2) Εικόνα Άποψη εύκρατου δάσους (Ανακτήθηκε 15 Νοεμβρίου, 2014). 42\n43 Τροπικά υγρά δάση (1/7) Κοντά στον Ισημερινό και σε χαμηλά υψόμετρα κυριαρχούν τα υγρά τροπικά δάση. Απαρτίζονται από πλατύφυλλα αειθαλή δέντρα, επίφυτα (φυτά που προσκολλούνται στα δέντρα), θάμνους και πόες. 43\n44 Τροπικά υγρά δάση (2/7) Στα δάση αυτά επικρατούν υψηλές θερμοκρασίες με πολύ μικρές διακυμάνσεις στη διάρκεια της ημέρας, οι εποχές δεν διακρίνονται και τα επίπεδα βροχοπτώσεων είναι υψηλά όλο το χρόνο. 44\n45 Τροπικά υγρά δάση (3/7) Υπάρχουν διάφορα είδη υγρών τροπικών δασών ανάλογα με τις διαφορές στη θερμοκρασία, στο υψόμετρο και στις βροχοπτώσεις. Το κοινό τους χαρακτηριστικό είναι ότι παρουσιάζουν εκπληκτική βιοποικιλότητα και γι' αυτό θεωρούνται οι πολυπλοκότερες διαπλάσεις της βιόσφαιρας. 45\n46 Τροπικά υγρά δάση (4/7) Ένα ώριμο υγρό τροπικό δάσος περιέχει τα περισσότερα φυτικά και ζωικά είδη ανά μονάδα επιφάνειας από οποιοδήποτε άλλο σύστημα. Ιδιαίτερο χαρακτηριστικό των υγρών τροπικών δασών είναι η ταχύτατη αποικοδόμηση της νεκρής οργανικής ύλης, γεγονός που επιτρέπει το γρήγορο κλείσιμο του κύκλου της ύλης και τη συσσώρευση των θρεπτικών στη βιομάζα των οργανισμών που ζουν σ' αυτό. 46\n47 Τροπικά υγρά δάση (5/7) Η εντυπωσιακή αφθονία των ειδών που χαρακτηρίζει τα υγρά τροπικά δάση, η έντονη "συμμετοχή" τους στον κύκλο του νερού και άρα στη ρύθμιση του παγκόσμιου κλίματος και ο ταχύς ρυθμός αποψίλωσης, εντείνουν την ανάγκη εφαρμογής αειφορικών πρακτικών διαχείρισης και προστασίας. 47\n48 Τροπικά υγρά δάση (6/7) Εάν απομακρυνθούμε λίγο από τον Ισημερινό, απαντώνται τα τροπικά φυλλοβόλα δάση που συνήθως βρίσκονται μεταξύ των τροπικών βροχερών δασών και της τροπικής σαβάνας. 48\n49 Τροπικά υγρά δάση (7/7) Τα δάση αυτά είναι ζεστά σε όλη τη διάρκεια του έτους και το μεγαλύτερο μέρος των βροχοπτώσεών τους σημειώνεται στη διάρκεια της υγρής περιόδου των μουσώνων που ακολουθείται από εποχή παρατεταμένης ξηρασίας. 49\n50 Τροπικό δάσος Εικόνα Τροπικό δάσος (Ανακτήθηκε 15 Νοεμβρίου, 2014). 50\n51 Βιβλιογραφία (1/2) 1. Universidad National de Colombia. 2. medialib.glogster.com. 3. polarfield.wpengine.netdna-cdn.com. 4. Wikipedia. 51\n52 Βιβλιογραφία (2/2) 5. kpe-kastor.kas.sch.gr. 6. th05.deviantart.net. 7. gardenofeaden.blogspot.gr. 52\nΠΑΝΕΠΙΣΤΗΜΙΟ ΙΩΑΝΝΙΝΩΝ ΑΝΟΙΚΤΑ ΑΚΑΔΗΜΑΪΚΑ ΜΑΘΗΜΑΤΑ Φυσική Περιβάλλοντος Αναδράσεις, ευαισθησία του κλίματος και κλιματική αλλαγή Διδάσκοντες: Καθηγητής Π. Κασσωμένος, Λέκτορας Ν. Μπάκας Άδειες Χρήσης Το\nΚατάταξη και περιγραφή των Κλιµάτων Γενικά.\nΚατάταξη και περιγραφή των Κλιµάτων Γενικά. Η κατάταξη των κλιµάτων είναι πολύπλοκο και δύσκολο θέµα. Πλανητικές κατατάξεις για γενικές εφαρµογές υπάρχουν σήµερα αρκετές. Χωρίς να υπάρχει καµιά απόλυτα\nΠΑΝΕΠΙΣΤΗΜΙΟ ΙΩΑΝΝΙΝΩΝ ΑΝΟΙΚΤΑ ΑΚΑΔΗΜΑΪΚΑ ΜΑΘΗΜΑΤΑ Φυσική Περιβάλλοντος Αναδράσεις στο κλίμα Διδάσκοντες: Καθηγητής Π. Κασσωμένος, Λέκτορας Ν. Μπάκας Άδειες Χρήσης Το παρόν εκπαιδευτικό υλικό υπόκειται


Ο Ολυμπιακός "καιγόταν", ο Παναθηναϊκός τον "έκαψε"! - Μπάσκετ - Νέα Κρήτη\nΤώρα διαβάζετε: Ο Ολυμπιακός "καιγόταν", ο Παναθηναϊκός τον "έκαψε"!\nΟ Ολυμπιακός "καιγόταν", ο Παναθηναϊκός τον "έκαψε"!\nΜεγάλο διπλό των "πρασίνων" στο ΣΕΦ...\nΟ Ολυμπιακός «καιγόταν» για τη νίκη, ο Παναθηναϊκός την ήθελε πολύ περισσότερο και έτσι έφυγε με το «διπλό» (88-77) από το ΣΕΦ.\n* Οι "πράσινοι" βελτίωσαν σε 9-14 το ρεκόρ τους και υποχρεώνοντας τους Πειραιώτες στη 13η ήττα τους (11-13), με την οποία απομακρύνθηκαν ακόμη περισσότερο από την οκτάδα.\nΤα δεκάλεπτα: 18-21, 35-38, 54-61, 77-8\nΟΛΥΜΠΙΑΚΟΣ (Μπαρτζώκας): Χάρισον 6 (3/9 σουτ), Λαρεντζάκης 2, Σπανούλης 4 (1/6 σουτ, 6 ασίστ, 4 λάθη), Σλούκας 9 (3/6 δίποντα, 1/3 τρίποντα, 0/1 βολή, 6 ασίστ, 3 λάθη), Μάρτιν 11 (5/6 δίποντα, 1/3 βολές), Πρίντεζης 8 (0/3 τρίποντα), Ζαν Σαρλ 5 (1), Τζένκινς 5 (1), Έλις 7 (3/3 δίποντα, 1/1 βολή), ΜακΚίσικ 20 (2/5 δίποντα, 4/7 τρίποντα, 4/6 βολές, 5 ριμπάουντ


❱❱ Τραγικό παιχνίδι έπαιξε η μοίρα σε νεαρό ζευγάρι Βρετανών δασκάλων, οι οποίοι σκοτώθηκαν στη Σαντορίνη δύο χρόνια μετά τον γάμο τους!Ο 25χρονος Τόμπι και η συνομήλικη σύζυγός του Μίλι επισκέφτηκαν το ειδυλλιακό νησί των Κυκλάδων για ολιγοήμερες διακοπές και για τις μετακινήσεις τους νοίκιασαν ένα τετράτροχο όχημα, τη γνωστή «γουρούνα». Δυστυχώς, την περασμένη Κυριακή ο νεαρός έχασε τον έλεγχο του οχήματος σε μια επικίνδυνη στροφή και εκείνο έκανε βουτιά θανάτου σε γκρεμό βάθους 200 μέτρων, μαζί με τους επιβάτες του, οι οποίοι άφησαν εκεί την τελευταία τους πνοή. Σύμφωνα με τη βρετανική εφημερίδα «Sun», οι δημοσιογράφοι της οποίας επικαλέστηκαν υπάλληλο του γραφείου που νοίκιασε τη «γουρούνα» στο άτυχο ανδρόγυνο, ο 25χρονος προσπάθησε να κάνει απότομη αναστροφή στη μέση του δρόμου, στην περιοχή του Προφήτη Ηλία. Ομως, δεν υπολόγισε καλά, με αποτέλεσμα να βγουν από τον δρόμο και να πέσουν στο κενό, καθώς στην περιοχή δεν υπάρχει προστατευτικό κιγκλίδωμα ή έστω ένας φράκτης που θα μπορούσε να αποτρέψει την πτώση.\nΗ επιχείρηση για την ανάσυρση των αδικοχαμένων νέων έγινε με δυσκολία από το Πυροσβεστικό Κλιμάκιο Θήρας, εξαιτίας της γεωμορφολογίας της περιοχής. Στο συγκεκριμένο σημείο, πάντως, έχουν γίνει πολλά δυστυχήματα, ενώ και πέρυσι έχασε τη ζωή του ακόμα ένας νέος άνθρωπος.\nΟ θάνατος των νεαρών δασκάλων βύθισε στο πένθος τους συγγενείς και τους φίλους τους, οι οποίοι έγραψαν συντετριμμένοι σπαρακτικά μηνύματα στα social media, κάτω από φωτογραφίες που είχαν τραβηχτεί σε παλιές, ευτυχισμένες στιγμές, όπως ο γάμος τους.


ΣΥΓΧΡΟΝΗ ΧΕΙΡΟΥΡΓΙΚΗ ΠΟΔΙΟΥ\nΗμερήσια νοσηλεία (Day Clinic - ΟΧΙ παραμονή)\nΒΛΑΙΣΣΟΣ ΔΑΚΤΥΛΟΣ (ΚΟΤΣΙΑ)\nΗ θεραπεία του βλαισού δακτύλου επιτυγχάνεται με ελάχιστα επεμβατική μέθοδο (less invasive technique). Η επέμβαση γίνεται με τοπική αναισθησία (Block) στο τμήμα του ποδιού που χειρουργείται. Οι οστεοτομίες γίνονται με μικρά εργαλεία. Το μέγεθος της ελάχιστα επεμβατικής τεχνικής είναι έως 2 εκατοστά.\nΗ διόρθωση του 1ου μεταταρσίου (βλαισός-κότσι) συγκρατείται με ειδικές βιοσυμβατικές βίδες τιτανίου, για μόνιμο αποτέλεσμα χωρίς υποτροπή. Ο ασθενής περπατάει αμέσως μετά το χειρουργείο με το ειδικό μετεγχειρητικό υπόδημα, χωρίς γύψο ή πατερίτσες. Σε περιπτώσεις με συνδυασμό και άλλων παραμορφώσεων στο πόδι, όπως είναι η σφυροδακτυλία, οι εξοστώσεις, οι τύλοι και τα εξαρθρήματα των δακτύλων κ.λπ., πρέπει να διορθώνονται και αυτές για την επίτευξη βέλτιστου και λειτουργικού αισθητικού αποτελέσματος.\nΟΠΤΙΚΕΣ ΙΝΕΣ - ΑΡΘΡΟΣΚΟΠΗΣΗ - ΤΕΝΟΝΤΟΣΚΟΠΗΣΗ\nΟι οπτικές ίνες μπορούν να μεταδώσουν με ακρίβεια μια εικόνα, ακόμα και όταν η ίνα κάμπτεται στον χώρο. Επίσης, μεταφέρουν πανίσχυρο φως χωρίς την αντίστοιχη ανάπτυξη θερμότητας. Η τεχνολογία των οπτικών ινών μας επιτρέπει να απεικονίσουμε και να παρέμβουμε σε περιοχές του σώματος χωρίς τις κλασικές ανοικτές χειρουργικές προσπελάσεις. Στην ορθοπαιδική χειρουργική, οι επεμβάσεις αυτές είναι η γνωστή πλέον αρθροσκόπηση και, τα τελευταία χρόνια, η τενοντοσκόπηση. Εφαρμόζουμε με επιτυχία την αρθροσκόπηση τόσο στην ποδοκνημική άρθρωση όσο και σε μικρότερες αρθρώσεις του ποδιού όπως η υπαστραγαλική (η άρθρωση μεταξύ πτέρνας και αστραγάλου). Αντίστοιχα, χρησιμοποιούμε την τενοντοσκόπηση για τους καμπτήρες και τους περονιαίους τένοντες του ποδιού. Τέλος, επεμβαίνουμε ενδοσκοπικά σε παθήσεις στο λεγόμενο τρίγωνο οστό (os trigonum) του αστραγάλου.\nΟστεοχόνδρινες βλάβες αστραγάλου\nΑρθρίτιδα ποδοκνημικής-αρθροσκοπική αρθρόδεση ποδοκνημικής\nΣύνδρομα πρόσκρουσης-Block της άρθρωσης\nΤενοντίτιδες περονιαίων - Αχιλλείου τένοντα - οπίσθιου κνημιαίου τένοντα\nΟι ασθενείς διανυκτερεύουν στο θεραπευτήριο μία νύκτα ή φεύγουν την ίδια μέρα. Δύο μικρές τομές λίγων χιλιοστών σε μήκος γίνονται εκατέρωθεν της πάσχουσας περιοχής. Με το τέλος της αρθροσκόπησης οι τομές κλείνονται με απλά ράμματα.\nΣΥΝΔΕΣΜΙΚΕΣ ΚΑΚΩΣΕΙΣ ΠΟΔΟΚΝΗΜΙΚΗΣ ΑΡΘΡΩΣΗΣ\nΟι συνδεσμικές κακώσεις στην ποδοκνημική είναι αρκετά συχνές σε αθλητές ή και σε άλλους ασθενείς, μετά από κάποιο τραυματισμό χωρίς σωστή αντιμετώπιση.\nΣυνήθως τραυματίζονται οι έξω σύνδεσμοι. Αυτοί είναι ο πρόσθιος αστραγαλοπερονιαίος (ATFL) , ο πτερνοπερονιαίος (CFL) και ο οπίσθιος αστραγαλοπερονικός (PTFL), ο οποίος είναι ο ισχυρότερος και ο λιγότερο συχνά τραυματιζόμενος.\nΑναλόγως της ενόχλησης του ασθενή γίνονται τα απαραίτητα διαγνωστικά tests, ακτινογραφίες και μαγνητική τομογραφία.\nΑν υπάρχει αστάθεια και χαλάρωση των συνδέσμων παρά το εφαρμοσθέν πρόγραμμα αποκατάστασης η χειρουργική επέμβαση συνίσταται σε σταθεροποίηση και αποκατάσταση της έξω αστάθειας της άρθρωσης μέσω της ενδεδειγμένης κάθε φορά τεχνικής. (Brostrom, Chrisman-Snook κ.λπ.).\nΠροηγούμενη αρθρόδεση ποδοκνημικής\nΌλα τα μεταλλικά στοιχεία καλύπτονται από μια βιοενεργή επίστρωση η οποία ενθαρρύνει την ενσωμάτωση στα οστά. Αυτός ο τύπος λειτουργίας επιτρέπει στον ασθενή να διατηρήσει την κίνηση που έχει και να κερδίσει μερικούς βαθμούς ελευθερίας.\nMIS ΧΕΙΡΟΥΡΓΙΚΗ ΑΝΤΙΜΕΤΩΠΙΣΗ ΡΗΞΗΣ ΑΧΙΛΛΕΙΟΥ ΤΕΝΟΝΤΑ\nΕπίκτητη Βλαισοπλατυποδία λόγω αδυναμίας οπίσθιου κνημιαίου τένοντα (Tibialis Posterior Dysfunction). Πρόκειται για επίκτητη παραμόρφωση, με προοδευτικό χαρακτήρα, συνήθως στο ένα πόδι, που συνοδεύεται με πόνο κατά μήκος του οπισθίου κνημιαίου τένοντα. Είναι η πιο συχνή αιτία επίκτητης πλατυποδίας σε ενήλικες. Η αιτία είναι η αδυναμία του τένοντα να ενισχύει τη στήριξη της ποδικής καμάρας. Η αδυναμία αυτή προέρχεται αρχικά ένεκα τενοντίτιδας, που αργότερα οδηγεί σε ρήξη του τένοντα και αργότερα εγκαθίσταται δυσκαμψία. Η διάγνωση τίθεται με τη κλινική εξέταση και πιθανόν επιβεβαίωση με μαγνητική τομογραφία. Η θεραπεία είναι ανάλογη του σταδίου της πάθησης. Αρχικά συντηρητική, και σε μη βελτίωση χειρουργική. Καθαρισμός του τένοντα, ενίσχυση του τένοντα με τενοντομεταφορά του μακρού καμπτήρα των δακτύλων και σε δυσκαμψία διενεργούνται αρθροδέσεις.


Άμορφος - Ιστορίες Τρόμου - SFF.gr - Επιστημονική Φαντασία, Μυθοπλασία, Τρόμος\nMay 27, 2009 in Ιστορίες Τρόμου\nΑριθμός Λέξεων:888 (όχι 666)\nΣχόλια: Παρασύρθηκα από το κλίμα του διαγωνισμού, χωρίς να είναι το αγαπημένο μου είδος.\nΌλα ξεκινούν με μια κορύφωση του πόνου. Θαρρεί πως πνίγεται η ανάσα, σ’ ένα στερνό βουβό στραγγάλισμα αγωνίας. Μια τελευταία ώση που κάνει τα μηνίγγια της να καίνε, τις φλέβες του λαιμού της να φουσκώνουν, έτοιμες να σπάσουν, να εκραγούνε. Κι αυτό γλιστρά και ξεπροβάλλει καθώς τελειώνουν οι δυνάμεις κι η αντοχή της φτάνει στα όριά της. Μια πρώτη πνοή κι’ ένα κλάμα θα ’πρεπε να ’ρθει μετά. Μα αυτό το γλιτσερό, το παγωμένο, στο λασπωμένο αίμα βουτηγμένο πλάσμα, με ζαρωμένο μαύρο δέρμα, δεν αποκρίνεται σ’ αυτό που περιμένει. Το τραβά κοντά στο ταλαιπωρημένο της κορμί με ανησυχία. Ζει; Ανασαίνει; Γιατί είναι κρύο; Αναρωτιέται.\nΝόμος πρώτος και βασικός όρος, σκέφτεται θολά: Η Δύναμη της θέλησης.\n΄΄Το παιδί μου…΄΄ Ψελλίζει με αγωνία. ΄΄…Δεν θα πεθάνει!΄΄\nΑνακαλεί στη μνήμη της τα λόγια. Κι οι τρομερές - της μυστικής της γνώσης - λέξεις, μία - μία, ξεπηδούν και παίρνουν σάρκα μεσ’ στην πηχτή τη νύχτα:\n΄΄Άρεμ ντράγκζβορ φαμ, ντέμαν μπλάντε κρόλ, νέγκουλ μόρτα εχ.΄΄ Ψιθυρίζει τρεμουλιαστά.\nΔεν θα πεθάνει…\nΝόμος δεύτερος. Στοιχειώδης συνέργεια: Η δύναμη του αστρικού φωτός.\nΣκοτεινός ουρανός, χωρίς φεγγάρι. Μικρά μακρινά καντήλια που τρεμοσβήνουν τ’ αστέρια, αδύναμα χνώτα μεταξύ ζωής και θανάτου.\n΄΄Άρεμ ντράγκζβορ φαμ, ντέμαν μπλάντε κρόλ, νέγκουλ μόρτα εχ.΄΄ Υψώνει τη φωνή της στο παγερό σκοτάδι. Μ’ όση αντοχή της έχει απομείνει.\nΤο ισχνό παγωμένο φως των αστεριών άναψε αυτόματα με κρύες σπίθες τα χοντρά σπερματσέτα. Οι χλωμές σκιές μύρισαν καμένο κερί. Χόρεψαν απειλητικά πάνω από το κεφάλι της.\nΔεν θα το πάρουν μαζί τους. Όχι! Το σφίγγει προστατευτικά.\nΤρίτος νόμος: Οι αναλογίες. Υπάρχει φως, υπάρχει σκοτάδι, έξω στη μέρα και μέσα στο μυαλό της. Υπάρχει ζωή, υπάρχει θάνατος, έξω στη νύχτα και μέσα στην ψυχή της. Υπάρχει και κάτι, ενδιάμεσα.\nΣτο χώμα, μια πεντάλφα χαραγμένη με τα νύχια της. Σέρνεται στο κέντρο.\nΔόγμα και τυπικό. Τελετουργικό. Επίκληση.\n΄΄Άρεμ ντράγκζβορ φαμ, ντέμαν μπλάντε κρόλ, νέγκουλ μόρτα εχ.΄΄ Ουρλιάζει με απόγνωση.\nΟι ωχρές φλόγες αναδεύτηκαν στα σπερματσέτα. Οι σκιές κινήθηκαν άγριες, γιγάντιες, σκύβοντας πάνω της. Κόμποι ιδρώτα κύλησαν στο μέτωπό της.\nΠως είναι ΄΄ζωντανό΄΄ καταλαβαίνει, όταν μπήγει τα νύχια του στο μπράτσο της, σφιχτά γραπώνοντάς την. Κι η βαριά του ανάσα, καυτή ανακούφιση κοντά στο λαιμό της.\nΓεννήθηκαν μωρά που δεν έκλαψαν. Το έχει ξανακούσει. Ακούει το στιγμιαίο βραχνό του γέλιο.\nΓεννήθηκαν μωρά που ξεστόμισαν λέξεις, μόλις πρωτανάσαναν. Το έχει ξανακούσει. Στυλώνει τα μάτια του πάνω της, την κοιτά παράξενα και της λέει υπόκωφα:\nΓεννήθηκαν μωρά με σχηματισμένους ήδη τους κοπτήρες και τους κυνόδοντες. Τι σημασία έχει αν ακόμα μοιάζουν με μικρά κοφτερά λεπίδια;\nΤραβά απαλά με τη χούφτα της το κεφάλι του, ακουμπώντας το πρόσωπό του στο φουσκωμένο στήθος της. Τα μυτερά αυτάκια του μισοτρυπάνε το δέρμα της. Το ένστικτο της επιβίωσης θα το οδηγήσει να ρουφήξει τις πρώτες στάλες. Εκείνο αρπάζει την θηλή της με βουλιμία.\n΄΄Το ταλαιπωρημένο μου΄΄, μουρμουρίζει τρυφερά.\nΣτης νύχτας τις βαθιές σκιές, τα μαύρα μάτια του λαμπυρίζουν απόκοσμα, με κόκκινες ανταύγειες. Καρφώνει το βλέμμα του στο δικό της.\nΔεν έχει ακριβώς μύτη, δεν έχει ακριβώς στόμα. Ένα θολό σκούρο πρόσωπο χωρίς χαρακτηριστικά. Θα ζει στο σκοτάδι. Δεν την νοιάζει. Αρκεί που ανασαίνει.\n΄΄Θα του χαρίσεις ανάσες, μα θα του στερήσεις τη μορφή.΄΄ Είχε πεί η γριά Νεγκροβιάνα, η καμπούρα με τα μάτια της νυχτερίδας και τα χέρια του λείψανου. ΄΄Θα ζεί μόνο τις νύχτες΄΄.\nΝιώθει ήδη πολύ εξαντλημένη. Ένας οξύς πόνος στο στήθος της, την αναγκάζει να προσπαθήσει να το μεταφέρει στην άλλη θηλή της. Δεν την αφήνει. Βυζαίνει ασταμάτητα, αχόρταγα. Δεν ξεκολλάει.\n΄΄Άσ’ το, το καημένο μου να συνέλθει΄΄. Μονολογεί.\nΟ πόνος γίνεται αβάσταχτος. ΄΄Αληθινός πόνος΄΄, σκέφτεται με δυσκολία, ΄΄είναι αυτός που σε κάνει να μην θέλεις να ζήσεις άλλο. Ας το αφήσω λίγο ακόμα.΄΄\nΤα κεριά έσβησαν από μια ριπή νυχτερινού ανέμου. Έτσι κι αλλιώς δεν τα χρειάζεται, είναι τόσο κουρασμένη. Τα μάτια της βαραίνουν πια. Τα βλέφαρά της κλείνουν. Σκοτεινιάζει το ίδιο το σκοτάδι.\nΟ πόνος στο στήθος της γίνεται αφόρητα φρικτός. Ανοίγει τα μάτια της με κόπο. Το κοιτάζει. Κάτι υγρό, ζεστό, κυλά στα ζαρωμένα μάγουλά του. Μπορεί να μην είναι πια γάλα. Αποκαμωμένη εγκαταλείπει την προσπάθεια να το γυρίσει στο άλλο της στήθος. ΄΄Αληθινός πόνος΄΄, αναλογίζεται, ΄΄είναι αυτός που σε κάνει να θέλεις να μην έχεις καν ζήσει. Ας τελειώσει πρώτα.΄΄\nΜια νέα ριπή ανέμου, έλυσε το σκοινί της καμπάνας, το βρώμικο από τη μούχλα και τα χέρια του νεκροθάφτη, στο κοντινό κοιμητήρι. Την άκουσε αχνά να χτυπά παρασυρμένη, αργά και πένθιμα. Ολοένα και πιο μακρινή. Ολοένα και πιο θολή.\nΟ πόνος μεταφέρεται και στο άλλο της το στήθος. Τον νιώθει μετά να ταξιδεύει σ’ όλο το κρύο μουδιασμένο της κορμί. Πέφτει σε λήθαργο. Ένα μικρό κομμάτι του μυαλού της παραμένει σε μια κατάσταση οδυνηρής επαφής στα σύνορα του υποσυνείδητου. Όχι για πολύ ακόμα.\nΤο πρόσωπό του, μάλλον έχει ξεκολλήσει τώρα απ’ το κορμί της. ΄΄ Ίσως κοιμάται το μωρό μου΄΄, σκέφτεται πριν το μυαλό της παραδοθεί και βυθιστεί στην άβυσσο. Περνά με κόπο τα δάχτυλά της στο στήθος της με κλειστά τα μάτια. Δεν αισθάνεται θηλές. Στα δάχτυλά της νιώθει μόνο κρύο οπό, που δεν είναι πια γάλα.\nΌλα τελειώνουν με μια κορύφωση του πόνου. Θαρρεί πως μια νύχτα μέσα στη νύχτα τρυπώνει κάτω από τα σφραγισμένα βλέφαρά της. Ακούει μόνο κάτι που σβήνει κι αυτό, γρήγορα πια, μαζί με τον τελευταίο ήχο της καμπάνας στο κοιμητήρι.\n΄΄Τι τρυφερή που είσαι, μητέρα΄΄. Κι ένα βραχνό, απόκοσμο γέλιο…\nΠαρασυρμένη κι εγώ από το κλίμα του διαγωνισμού ("Έλα μωρέ, δεν είναι τίποτα φοβερό, διάβασέ το, δεν θα σε χαλάσει") το άνοιξα και το διάβασα.\nΕ, επό όλες τις ιστορίες του διαγωνισμού, η δική σου με φρίκαρε μόνο! Με φρίκαρε! Τι θες να σου πω τώρα, "μπράβο";\nΚαλή μου Cassandra Gotha,\nΔεν υπάρχει απόλυτο αντικειμενικό μέτρο, όλοι μας εισπράττουμε με προσωπικό τρόπο αυτό που διαβάζουμε. Στο πεδίο αυτό, που πρώτη μου φορά επιχειρώ, μ' αυτό το πολύ σύντομο διηγηματάκι, οφείλω να είμαι σεμνός και αυτοκριτικός. Γενικά, άφησέ με να είμαι σεμνός και ταυτόχρονα ανήσυχος ( με την δημιουργική έννοια ). Με βοηθά. Αν σου άρεσε ο " Άμορφος ", χαίρομαι, όπως χαίρεσαι κι' εσύ, όταν αρέσει κάτι δικό σου. Βρίσκω την ευκαιρία να σου πω, ότι η δική σου ιστορία στα πλαίσια του διαγωνισμού, ήταν εξαιρετική. Κι' αυτό, επειδή μπορεί να μην ψηφίσω, αν πρώτα δεν διαβάσω με προσοχή τις δυο ιστορίες που είναι γραμμένες στα Αγγλικά, πράγμα που δεν είμαι σίγουρος πως θα καταφέρω μέχρι να λήξει η προθεσμία της ψηφοφορίας. ( Θέλω να με πιστέψεις, δεν είναι ανταποδοτικό ). Σ' ευχαριστώ πάρα πολύ για το σχόλιό σου.\nΟμολογω πως μια γυναικα σιγουρα θα την τρελλαινε το συγκεκριμενο αναγνωσμα. Και οχι απο τη ... χαρα της. Κι εμενα ομως καθε αλλο παρα αδιαφορο με άφησε παρ' οτι ειναι ουσιαστικα μια και μονη σκηνή που θα μπορουσε να έχει διαρκέσει μόλις λίγα λεπτα.\nΔηλαδη με λιγα λογια ειναι κατ' εμε παντα, μια πετυχημενη ιστορια φρίκης αν όχι τρομου...\nΣιγουρα δεν εχω ουτε την εμπειρια ουτε τις γνωσεις για να την κρινω "παραπανω" και πιο "αναλυτικα". Απλα το μονο που εχω να πω ειναι οτι την διαβασα με συνεχως αυξανόμενο ενδιαφέρον και παρα το "αποτομο" τελείωμά της με ικανοποιησε. Αλλωστε ο φόβος πρεπει να αφήνει και καποια πραγματα στη φαντασια μας.\nΑρα αφου τελειωσα την ενοχλητική πολυλογια μου... ειναι μια πολυ καλη αυτοτελης σκηνή τρόμου και φρίκης.\nκαλώς ήλθες και από μένα.\nΈχω διαβάσει τις δυο αναρτήσεις σου. Το προφανές είναι πως έχεις μια απίστευτη αίσθηση του χιούμορ. ( Είναι καλό; ΕΙΝΑΙ ΑΠΑΡΑΙΤΗΤΟ, καλέ μου φίλε. Και απόλυτα ευεργετικό και χρήσιμο για μας - δημιουργικό για σένα ). Ευχαριστώ για την ανάγνωση και το σχόλιό σου.\nΕπειδή ξέμεινα από λόγια, κάνω quote την Cassandra Gotha που εκφράζει ακριβώς και τις δικές μου αντιδράσεις:\nΕ, επό όλες τις ιστορίες του διαγωνισμού, η δική σου με φρίκαρε μόνο! Με φρίκαρε!\nΑνατρίχιασα από την πρώτη κιόλας παράγραφο.\nΤόση τρυφερότητα και τόση φρίκη μέσα σ' ένα κειμενάκι τόσο δα! Εκπληκτικό!\nΚατάφερες και πήρες μια πανέμορφη σχέση μητέρας-παιδιού και την έσυρες στη λάσπη. Ευτυχώς που ο τρόμος δεν είναι το αγαπημένο σου είδος!\nΜπορούσα σχεδόν να ακούσω τη μητέρα να φωνάζει δυνατά το ξόρκι μέσα στο μυαλό μου. Και έξυπνοι οι νόμοι της μαγείας. Για το πλάσμα, δεν τολμώ να το βάλω στα λόγια μου.\nΆν και θα με κολάκευε το: ''και έξυπνοι οι νόμοι της μαγείας'', δεν μπορώ να τους οικειοποιηθώ, καθώς τους διάβασα πριν λίγες μέρες σε μια αναφορά για τον αποκρυφισμό. Θα προσπαθήσω να σου αποσπάσω παρόμοιο σχόλιο στο μέλλον ( τι ματαιοδοξία! ), όταν η πηγή μου θα είναι αποκλειστική και δεν θα κινδυνεύω να εκτεθώ.\nΘα ήθελα να ξεκινήσω αυτό το σχολιάκι ευχαριστώντας... τον μπαμπά μου!\nΤι μπορεί να μας τρομάξει πια στη Λογοτεχνία; Ίσως λίγα πράγματα, αυτό εδώ όμως έκανε μια πολύ καλή προσπάθεια. Κι ευτυχώς το φύλο μου με προφύλαξε από τα χειρότερα...\nΟμολογώ... I didn't see that coming. Ήσασταν εξαίσια φρικτός. Δε θα άλλαζα ούτε λέξη.\nΣήμερα στο Σκάι έπιασα το τέλος ενός επεισοδίου, μιας σειράς ντοκιμαντέρ για την extreme φύση. Σε αυτό απαριθμούσε αντίστροφα από το 10 την πιο «ακραία μητέρα» στη φύση. Μετά τις τσίτες, τα χταπόδια, τους κροκόδειλους και τους ελέφαντες, η νούμερο ένα πιο ακραία μητέρα της φύσης ήταν…η θαλάσσια ψείρα! Και κατάφεραν να το κινηματογραφήσουν αυτό το μικρό μαμουδάκι.\nΜέσα στο βυθό, το αρσενικό βγαίνει από την τρύπα του στον βράχο, τσακώνει θηλυκά και τα μαζεύει όλα στη φωλιά του και τα καθιστά έγκυος. Οι θηλυκές θαλάσσιες ψείρες λοιπόν, στριμωγμένες η μια πάνω στην άλλη, περιμένουν την μέρα που καμιά πενηνταριά σκασμένα θα βγουν από την κάθε μία τους, αφού πρώτα τα μικρά θα έχουν καταβροχθίσει τα εντόσθια των μητέρων τους. Όταν επιτέλους τα μωρά βγαίνουν, η μητέρα είναι ένα σκέτο, διάφανο κέλυφος.\nΑνατρίχιασα όταν το είδα. Και συμπτωματικά, ώρες αργότερα, διάβασα αυτό το υπέροχο διήγημα τρόμου. Τα όρια ανάμεσα στα είδη είναι…σχετικά. Φαντάζεστε την γενεαλογική απόγονο της θαλάσσιας ψείρας ως το επόμενο κυρίαρχο είδος στον πλανήτη;\nΚαι την μαμά σου, Μιχάλη. Τα χ-ψ χρωμοσώματα τα διαθέτει ο μπαμπάς, αλλά, κατά μια εκπληκτική παρατήρηση, η ψυχολογία της μητέρας και η επιθυμία της, δημιουργούν εκείνο το χημικό - χυμικό - βιολογικό υπόβαθρο που φαίνεται να έχει καθοριστική συμμετοχή στην τελική επιλογή, προάγοντας ευνοιοκρατικά την επικράτηση του επιθυμητού (από εκείνην) φύλου. (Για να κλονιστεί ακόμα μια φορά ο μύθος περί ''ισχυρού φύλου''. Φευ!)\nΝα σ' ευχαριστήσει κι αυτή με τη σειρά της που ήσουν ...καλό παιδί;\nEdited June 3, 2009 by Πυθαρίων\nΚαι τη μαμά μου; Και τη μαμά μου! Δεν θα τα χαλάσουμε τώρα. Σημασία έχει ότι την γλίτωσα φθηνά...\nDark desire 67\nΕνα σου λέω: Το έδωσα στον δικό μου για να καταλάβει γιατί απέρριψα την πλοτασή του να βάλουμε μπρος για μωρό άμεσα.\nΤέτοια φρικη έχω χρόνια να νιώσω!\nTo: Dark Desire\n(Ενα σου λέω: Το έδωσα στον δικό μου για να καταλάβει γιατί απέρριψα την προτασή του να βάλουμε μπρος για μωρό άμεσα.)\nDark desire, υπάρχουν και τα άλλα μωρά.\nEdited June 11, 2009 by Πυθαρίων\nΤο δικο μου στην καλύτερη περίπτωση θα βγει σαν τον Ρουντιγκερ του "Μικρου Βρικολακα" (το διαβαζε κανεις απο δω μεσα ως πιτσιρικας?)\nΕξαιρετικό! Παρότι κι εμένα δεν με τρομάζουν εύκολα (πλέον) οι ιστορίες τρόμου, αυτή εδώ τα κατάφερε να φωλιάσει στο κεφάλι μου για τα καλά! Θέλω κι άλλο!\nΠυκνογραμμένο, χωρίς να κουράζει. Δεν με τρόμαξε ακριβώς, οπότε μάλλον θα το έλεγα φρίκης παρά τρόμου! Μπράβο.\nο μικρός βρικόλακας τα έσπαγε! Ακόμα τα έχω τα βιβλιαράκια...\nυγ Μου αρεσε η αναφορα στα τελετουργικα της μαγειας!\nΠαιδια δεν καταλαμβαίνω γιατί το λέτε φριχτό. Εγώ βρίσκω την γραφή αυτού του δηιγήματος υπέροχη και πρωτότυπη. Ο τρόπος που περιγράφει είναι μαγικός και περνά όλες τις στιγμές απο μπροστά σου. Δεν είναι φριχτό. Είναι ένας υπέροχος τρόμος.\nEdited September 23, 2009 by christina91\n@ Adicto, christina91\nΣας ευχαριστώ για την ανάγνωση και τα σχόλια.\nEdited September 23, 2009 by Πυθαρίων\nΥπέροχα φρικτό. Ένα μικρό καθαρό διαμάντι. Από τα καλύτερα πράγματα που έχω διαβάσει τώρα τελευταία. Και ως πατέρας που παραβρέθηκε σε δύο γέννες, ε, την έφαγα κι εγώ τη φρίκη μου.\nΩ ναι, bump.\nΓια τα νέα μέλη, τα "νέα" μέλη και όλους εμάς τους υπόλοιπους. Η ιστορία είναι σχεδόν 2 χρόνια στις πίσω σελίδες.\n888 λέξεις. Go for it\nΑυτό ήταν bump που έκανε πραγματικό πάταγο. Πολύ καλά έπραξες.\nΑσχετο: Επειδή τα έχω πάρει λίγο με τα vampires τον τελευταίο καιρό, αυτή η ιστορία μου "έφτιαξε" τη διάθεση.\n-Αν δεχτούμε πως είναι vampire ιστορία, το κατατάσσω σε ένα από τα καλύτερα διηγήματα με vampires που έχω διαβάσει ποτέ μου.\n-Αν δεν το δεχτούμε, είναι από τα καλύτερα διηγήματα τρόμου, και τέρμα.\nΚαι ναι ρε γαμώτο, αυτό είναι τρόμος, ελληνικός τρόμος, ελληνικό διήγημα τρόμου. Χωρίς κολπάκια στη γραφή, χωρίς "δείτε πόσο γαμάτα τα λέω", χωρίς καμία ανάγκη να πει ο συγγραφέας έστω μια κουβέντα για να εξηγήσει ή να αμυνθεί.\nΤα λέει όλα η ιστορία. Αξιοζήλευτο αποτέλεσμα.\nEdited August 1, 2011 by DinMacXanthi


Κι αν έρθουνε βοριάδες χίλιοι... (γράφει η Ζιώγα Αικατερίνη) - Φλωρινιώτικα.gr\nHome » Αικατερίνη Ζιώγα » ΑΡΘΡΑ » Κι αν έρθουνε βοριάδες χίλιοι... (γράφει η Ζιώγα Αικατερίνη)\nΚι αν έρθουνε βοριάδες χίλιοι\nκι ορμήσουνε πάνω σου θεριά\nΜακεδονία μου, Ελλάδα\nθα ’σαι για πάντα αληθινά.\nΔεν θ΄αρνηθώ, δεν θ΄αρνηθώ\nτις μνήμες που σεβάστηκαν\nστο διάβα τους οι αιώνες,\nθυσίες των αγίων και ηρώων,\nδεν θ΄αρνηθώ, δεν θ΄αρνηθώ.\nΈλληνες ήταν και θα μείνουνε\nγια πάντα οι Μακεδόνες\nΑυτό αναπηδάει αυθόρμητα απ' την κάθε ελληνική ψυχή που δεν έσκυψε δουλόφρονα το κεφάλι σε μια επίσης άκυρη υπογραφή.\nΧθες έβλεπα ένα προπαγανδιστικό βίντεο από τη γείτονα χώρα με την εξής πρόκληση: να παρουσιάζουν το Μ. Αλέξανδρο να μιλάει σλάβικα, να χορεύει σλάβικους χορούς, και να στρέφεται εναντίον των Ελλήνων με τα λόγια:\n"Αλέξανδρε είναι καιρός να πολεμήσεις εναντίον της Ελληνικής φυλής.\nΘα πολεμήσεις για την πατρίδα σου τη Μακεδονία".\nΟ δε πρωθυπουργός της, δύο μέρες μόλις μετά την υπογραφή δήλωσε:\n"Όταν θα μπούμε στην Ε.Ε., υπογράψαμε ότι θα είμαι πρωθυπουργός της Δημοκρατίας της Βόρειας Μακεδονίας.\nΕνώ εγώ θα είμαι πρωθυπουργός της Μακεδονίας, θα μιλάω για τη Μακεδονική οικονομία, για το Μακεδονικό χάρτη, για Μακεδονικό πολιτισμό, για Μακεδονικό χώρο..."\nΎστερα από τόσων χρόνων προπαγάνδα και την αλλοίωση του φρονήματος των Σκοπιανών για την "αλύτρωτη" Μακεδονία( ! )δεν έχουμε παρά να απευθυνθούμε στους "κηδεμόνες μας" της Ε.Ε. που επικρότησαν αυτή την αλλοίωση.\nΕίχαμε κάποτε καύχημα την ένταξή μας στην Ε.Ε. η οποία είχε υποσχεθεί μαζί με όλα τα άλλα ασφάλεια και από τους εχθρούς, και πάντα τη λύση κάθε μας προβλήματος.\nΓι' αυτό θυμίζουμε έστω και τώρα σ΄αυτούς τα δυο προβλήματα΄μας :\nτο Μακεδονικό και την παράνομη κράτηση στις φυλακές της Ανδριανούπολης των δυο Ελλήνων στρατιωτικών.\nΣίγουρα δεν μπορούν να αγνοούν οι εταίροι μας την ιστορία του Μακεδονικού προβλήματος, όχι όπως τη διαμόρφωσε ο Τίτο,αλλά όπως την καταθέτει η ιστορία 2700 ετών.\nΚαι τους λέμε ότι η παραχάραξή του από τα Σκόπια δυσκολεύει την αποδοχή της συμφωνίας των δυο πρωθυπουργών -Ελλάδας και Σκοπιανών.\nΕίναι θρασύτατη η διαστρέβλωση της από τη γείτονα χώρα.\nΦανταζόμαστε ότι η σεβαστή μας -ακόμα-Ε.Ε. θα ήθελε να είναι συνεπής και υπέρμαχος,όπως υποσχέθηκε, των δικαίων κάθε κράτους-μέλους της και επομένως και δικού μας.\nΆρα και για την τύχη της Μακεδονίας μας.\nΠιστεύουμε πως μελετήσατε σε βάθος το πρόβλημα και είστε γνώστες, κύριοι ιθύνοντες της Ε.Ε,της αλήθειας.\nΔεν αποφαίνεστε στα τυφλά.\nΚι όχι της "αλήθειας" που καλλιέργησαν οι Σκοπιανοί τόσα χρόνια τώρα.\nΕίστε νομίζουμε και υπεύθυνοι εκ των πραγμάτων να φέρετε στο φως όλη την αλήθεια για το Μακεδονικό πρόβλημα και να ενεργήσετε δεόντως.\nΑλλά και για τους δυο στρατιωτικούς που κρατούνται παράνομα στις φυλακές της Τουρκίας βλέπουμε ότι οι Τούρκοι πρόβαλαν αντάλλαγμα την παράδοση των 8 δικών τους που ζήτησαν άσυλο στη χώρα μας.\nΓι΄αυτούς ξέρουμε όμως ότι τους περιμένουν δεινά και σίγουρα ο θάνατος, αν γυρίσουν.\nΚαι η δική μας δικαιοσύνη, που κρύβει μέσα της και ανθρώπινα αισθήματα, δεν το επιτρέπει αυτό.\nΈτσι καταφαίνεται και πόσο άκυρη και παράνομη είναι η κράτηση των δικών μας.\nΤους κρατούνε μόνο και μόνο για εκδίκηση και για εκβιασμό κι όχι γιατί παρανὀμησαν.\nΟι συνθήκες στο μεταξύ κράτησης στις φυλακές τους είναι για τρέλα.\nΚαι να τους κρατούν εκεί χωρίς κατηγορητήριο!\nΝα μια εικόνα της κοινωνίας του 21ου αι. με ανθρώπινα δικαιώματα!..\nΚι αυτά βλέπουμε μόνο.\nΓι΄αυτό είναι σκληρή και η οδύνη των οικογενειών τους.\nΥπενθυμίζουμε ιδιαιτέρως όμως στην κ.Μέρκελ, που φαίνεται να λειτουργεί και με αισθήματα,να λειτουργήσει κι εδώ και με αισθήματα.\nΝα έχει την ίδια αντιμετώπιση η χώρα μας, που θα είχε και κάθε άλλο μέλος -- κράτος.\nΚαι να βάλει τη σφραγίδα της, σ΄αυτή την υπόθεση.\nΚι ας μας συμπαθεί που της το θυμίζουμε.\nΚαι ας επηρεάσει και όλη την υφήλιο ότι η ιστορία της Μακεδονίας είναι άλλη απ΄αυτή που σκηνοθέτησε ο Τίτο.\nΕίναι καθήκον της η Ε.Ε να μεταπείσει και τους 140 ότι η αλήθεια δεν είναι έτσι.\nΚι ότι δεν παρατάει τα κράτη μέλη της στην τύχη τους.


7 διατροφικοί μύθοι που πρέπει να πάψετε να πιστεύετε – Sierafm.gr -SI.E.RA FM 1053 Σιάτιστα\n«Οι θερμίδες είναι ο εχθρός» κι άλλοι μύθοι για τη διατροφή καταρρίπτονται.\nΕίναι γεγονός ότι τα τελευταία χρόνια πολύς κόσμος έχει στραφεί στην υγιεινή διατροφή. Όμως πολύς λόγος γίνεται για τα τρόφιμα που καταναλώνουμε και το κατά το πόσο αυτά είναι υγιεινά. Κάθε λίγο και λιγάκι διαβάζουμε για νέες δίαιτες που υπόσχονται να μας απαλλάξουν από τα περιττά κιλά και ακούμε φίλους και γνωστούς να μας προτείνουν κάτι που άκουσαν ή δοκίμασαν και πέτυχε για εκείνους. Υπάρχουν πολλές πληροφορίες και οδηγίες για την υγιεινή διατροφή που μπορούν να μας μπερδέψουν. Τι ισχύει και τι όχι;\nΌπως γράφει στο eatthis.com η Kristen DeAngelis, Διαιτολόγος-Διατροφολόγος και καθηγήτρια γιόγκα στο Σικάγο, ο περισσότερος κόσμος είναι απίστευτα μπερδεμένος όσον αφορά το θέμα της διατροφής. Και επειδή η ίδια «έχει ακούσει και έχει δει τα πάντα», παραθέτει σε άρθρο της επτά από τους μεγαλύτερους διατροφικούς μύθους, τους οποίους πρέπει να σταματήσετε να πιστεύετε.\nΜύθος 1: Τα τρόφιμα χωρίς γλουτένη και τα οργανικά προϊόντα είναι πάντα πιο υγιεινά\nΗ γλουτένη είναι μια πρωτεΐνη που βρίσκεται στο σιτάρι, το κριθάρι, τη βρώμη και τη σίκαλη και πρέπει να αποφεύγεται αυστηρά από όσους έχουν αλλεργία ή ευαισθησία σε αυτή- αλλά δεν έχουν όλοι αλλεργία στη γλουτένη. Μπορείτε εξίσου εύκολα να συσσωρεύσετε θερμίδες και να αυξήσετε το σάκχαρο στο αίμα μας από προϊόντα χωρίς γλουτένη όπως με κάθε άλλη τροφή που περιέχει γλουτένη. Αν για παράδειγμα απορρίπτετε το ψωμί ολικής αλέσεως, αλλά είστε οκ με κουλουράκια χωρίς γλουτένη ή μπισκότα που περιέχουν ζάχαρη, τότε χάνετε τη μεγαλύτερη εικόνα μιας υγιεινής διατροφής. Φροντίστε να κοιτάζετε πάντα από τι είναι φτιαγμένο το προϊόν που αγοράζετε και να αποφεύγετε τη ζάχαρη.\nΤο ίδιο ισχύει και για τα οργανικά προϊόντα. Η ζάχαρη, οι μπάρες δημητριακών και ο πουρές πατάτας μπορεί να είναι οργανικά, αλλά αυτό δεν σημαίνει ότι είναι και υγιεινά. Διαβάστε τα συστατικά για να δείτε πρώτα από όλα εάν το προϊόν παρασκευάζεται με επεξεργασμένα συστατικά και ζάχαρη. Αν ναι, βάλτε το πίσω στη θέση του.\nΜύθος 2: Η παράλειψη του πρωινού σας γλιτώνει από θερμίδες και βοηθά στην απώλεια βάρους.\nΑυτό είναι πιθανώς ένα από τα χειρότερα πράγματα που μπορείτε να κάνετε για το μεταβολισμό σας. Αν παραλείπετε το πρωινό, δεν γλιτώνετε από θερμίδες αφού το σώμα σας μπαίνει σε «λειτουργία επιβίωσης», όπου αρχίζει να εκπαιδεύεται για να αποθηκεύσει τις θερμίδες του επόμενου γεύματος αντί να το χρησιμοποιεί ως καύσιμο.\nΜύθος 3: Οι θερμίδες είναι ο εχθρός\nΓια κάποιο λόγο, οι θερμίδες έχουν γίνει ο «εχθρός» μας και όλοι φαίνεται να είναι κολλημένοι με τον «μαγικό αριθμό» 1.200. Αυτό που πολλοί δεν έχουν συνειδητοποιήσει είναι ότι το σώμα τους είτε θα κάψει είτε θα αποθηκεύσει θερμίδες με βάση την ποιότητα, τη χρονική στιγμή και την ποσότητα που λαμβάνουν ανά πάσα στιγμή. Η κατανάλωση περισσότερων, κι όχι λιγότερων, σωστών τροφών σας βοηθά να χάσετε βάρος. Καλό είναι να εντάξετε στη διατροφή σας ποιοτικά τρόφιμα, να τρώτε κάθε λίγες ώρες και να ανησυχείτε λιγότερο για τον αριθμό των θερμίδων και περισσότερο για αυτό που βάζετε στο σώμα σας.\nΜύθος 4: Οι υγιεινές εναλλακτικές αγαπημένων τροφίμων είναι πάντα καλύτερες\nΔεν είναι όλες οι «υγιεινές εναλλακτικές» πραγματικά υγιεινές. Για παράδειγμα, ένα ελαφρύ, χωρίς λιπαρά, γιαούρτι φρούτων με 60 θερμίδες μπορεί να είναι γεμάτο με τεχνητά γλυκαντικά και άλλα πολλά συστατικά που δεν γνωρίζετε. Προτιμήστε ένα απλό κανονικό γιαούρτι από παστεριωμένο γάλα και με ζωντανές και ενεργές καλλιέργειες. Δεύτερο παράδειγμα: Μην τρώτε μια μπάρα πρωτεΐνης αντί για το γεύμα σας. Οι περισσότερες μπάρες είναι καθαρή ζάχαρη, υδατάνθρακες και πολλά πρόσθετα συστατικά. Επιπλέον, είναι δύσκολο να πάρετε μια καλή ποσότητα πρωτεΐνης και φυτικών ινών από αυτές.\nΜύθος 5: Οι υδατάνθρακες θα σας παχύνουν\nΟι υδατάνθρακες δεν είναι ο «εχθρός» σας. Οι υδατάνθρακες αποτελούν πρόβλημα όταν τους καταναλώνουμε υπερβολικά και όταν είναι εξευγενισμένοι και ζαχαρώδεις (λευκό ψωμί, ζυμαρικά, μπισκότα, γλυκά). Επιλέξτε υδατάνθρακες πλούσιους σε φυτικές ίνες όπως κινόα, καστανό ρύζι, γλυκοπατάτες, φρέσκα φρούτα και λαχανικά.\nΜύθος 6: Το φαγητό μετά τις 6 το απόγευμα προσθέτει βάρος\nΕάν έχουν περάσει περισσότερες από 3-4 ώρες από το τελευταίο γεύμα σας, να φάτε. Αυτό που πρέπει να αποφύγετε είναι να τρώτε υπερβολικά μεγάλες μερίδες που περιέχουν κάτι που θα εμποδίσει τον ύπνο σας (όπως γλυκά) και πολύ κοντά στην ώρα που θα κοιμηθείτε.\nΜύθος 7: Μην τρώτε λιπαρά\nΤο «fat free» ήταν η μεγαλύτερη τρέλα στις δεκαετίες του ’80 και του ’90, αλλά αυτό που συνέβη ήταν ότι αντικαταστήσαμε το λίπος με τη ζάχαρη. Υπάρχουν και τα υγιεινά λιπαρά. Αφήστε το βούτυρο και επιλέξτε ελαιόλαδο, αβοκάντο, λιπαρά ψάρια, ξηρούς καρπούς και σπόρους. Αυτές οι υγιεινές λιπαρές τροφές είναι απαραίτητες για το σώμα και υποστηρίζουν την υγεία του εγκεφάλου, τη μνήμη και τη σωστή απορρόφηση των θρεπτικών ουσιών.


NEWSALAMINA.NET: ΑΓΙΟΣ ΚΟΣΜΑΣ Ο ΑΙΤΩΛΟΣ ΚΑΙ ΑΓΙΟΣ ΠΑΪΣΙΟΣ ΤΑ ΕΞΑΜΙΛΙΑ, Η ΑΟΖ ΚΑΙ Ο ΠΡΟΦΗΤΕΥΜΕΝΟΣ ΠΟΛΕΜΟΣ\nΟ εν εξελίξει Γ’ Γενικός Πόλεμος, που ήδη άρχισε στη Συρία στις 15 Μαρτίου του 2011, συνεχίζεται. Δραματικώς εντεινόμενος. Συνεχώς επιδεινούμενος. Κατά συνέπεια, και ευτυχώς για την πατρίδα μας ως προς την προφητική πρόρρηση του Αγίου Κοσμά του Αιτωλού, ο Πόλεμος «πιάστηκε από κάτω!»....\nΣτη Συρία. Τα δύο μέγα-στρατόπεδα, που θα δώσουν την τελική μάχη πάνω από τη Βασιλεύουσα κατά την τελευταία, έβδομη και τελική μάχη-Αρμαγεδδώνα, ήδη έχουν σχηματισθεί. Το έτος 2017 φαίνεται ότι θα αποβεί και θα καταγραφεί ως ένα έτος σημαδιακό. Ένα έτος προμήνυμα. Ένα έτος σταθμός. Όπου, τα προφητευμένα προδρομικά θεϊκά σημάδια όλο και θα πυκνώνουν. Πια, τα εν λόγω άνωθεν σημάδια των καιρών είναι καθημερινά και αναρίθμητα. Πλησιάζουμε!


Χρύσα: “Με Ανδρουλάκη αρχηγό δεν ξανακατεβαίνω υποψήφια” – TrikalaVoice\nΧρύσα: “Με Ανδρουλάκη αρχηγό δεν ξανακατεβαίνω υποψήφια”\nΤις εσωκομματικές εκλογές του ΚΙΝΑΛ σχολίασε μιλώντας σήμερα στη Λέσχη 97,6 η Χρύσα Ντιντή, διαμηνύοντας πως δεν πρόκειται να κατέλθει υποψήφια “με Ανδρουλάκη αρχηγό” και αφήνοντας αιχμές για το αν και κατά πόσο πρεσβεύει αυτός την ανανέωση.\n«Ως προς τη συμμετοχή του κόσμου είμαι ευχαριστημένη, ως προς το αποτέλεσμα όμως του Γιώργου Παπανδρέου είμαι φοβερά απογοητευμένη και προβληματισμένη για το χώρο μας. Δέχθηκε πολύ πόλεμο από πάρα πολλές πλευρές. Ο ΣΥΡΙΖΑ είναι σε ταραχή, αλλά προς τιμήν τους όπως είδαμε εδώ τοπικά κράτησαν αξιοπρεπή στάση και δεν ασχολήθηκαν. Είδαμε βέβαια ψηφοφόρους του ΣΥΡΙΖΑ να έρχονται να ψηφίσουν προχθές. Η στάση της ΝΔ έχω ενδείξεις ότι δεν ήταν αμέτοχη, έβαλαν το χέρι τους για τον Ανδρέα Λοβέρδο. Και τηλέφωνα πήραν, και ανθρώπους έβαλαν να πάνε να ψηφίσουν. Στη Φήκη πήγε επώνυμο στέλεχος, που κατέχει θέση αυτή τη στιγμή, και ψήφισε εκεί.\nΕίδαμε τι γινόταν στο Πνευματικό κέντρο…γάμος! Ήταν εκεί παιδιά, γονείς, συμπεθέρια, όλοι εκεί για να βγει ο Ανδρουλάκης. Ενώ το 2019 κάποιοι…φύγανε από το ψηφοδελτιο. Και εγώ τότε είδα ότι δεν πήγαινε καλά το κόμμα, αλλά δεν έφυγα από το ψηφοδέλτιο. Ίσα – ίσα με ανάγκασαν εμένα τότε να μπω, ώστε να μην λοξοκοιτάνε τα στελέχη της πρώτης γραμμής. Και πέντε μέρες πριν τις εκλογές είπε ο Γιώργος Οικονόμου ότι δεν βάζει. Γιατί να προσπεράσουμε το γεγονός αυτό; Ήταν πολιτική συμπεριφορά αυτή; Εγώ από τώρα το λέω, σε ψηφοδέλτιο με αρχηγό του κόμματος το Νίκο Ανδρουλάκη δεν πρόκειται να συμμετάσχω. Έχει παλαιοκομματική αντίληψη και πορεύεται με κουμπαριές. Και δεν ξέρω και ποια θα είναι η ανανέωση που θα φέρει, γιατί ο ίδιος λέει ότι είναι κατά της οικογενειοκρατίας. Δεν είναι κάτι νέο στα Τρίκαλα ο Γιώργος Οικονόμου, με πεθερά τη Σούλα Μερεντίτη και πατέρα το Χρήστο Οικονόμου. Μέχρι και θέσεις στις επόμενες αυτοδιοικητικές εκλογές έχει μοιράσει ο Ανδρουλάκης, όπως ποιος θα πάει για Δήμαρχος στην Καλαμπάκα, από όσο ξέρω. Μιλάει με τα στελέχη προσωπικά, και αυτό του το αναγνωρίζω, είναι το μεγάλο του επίτευγμα».\nΕτικέτεςΚΙΝΑΛ ΠΑΣΟΚ ΤΡΙΚΑΛΑ ΧΡΥΣΑ ΝΤΙΝΤΗ


Αντιδράσεις για την επέκταση αιολικού πάρκου από την "Ομάδα Αγώνα Κατοίκων Κυριακίου για την σωτηρία του Ελικώνα" - STEREA NEWS\nΑντιδράσεις για την επέκταση αιολικού πάρκου από την “Ομάδα Αγώνα Κατοίκων Κυριακίου για την σωτηρία του Ελικώνα”\nΠραγματοποίηση διαμαρτυρίας στη θέση “Σταυρός” της Κοινότητας Κυριακίου.\nΟ Δήμος Λεβαδέων ενημερώνει ότι, σήμερα Τρίτη 16 Μαρτίου 2021, πραγματοποιήθηκε διαμαρτυρία στην θέση “Σταυρός” της Κοινότητας Κυριακίου, ύστερα από κάλεσμα της ομάδας πολιτών “Ομάδα Αγώνα Κατοίκων Κυριακίου για την σωτηρία του Ελικώνα” με κύριο στόχο την αποτροπή της διέλευσης των μηχανημάτων εταιρίας, για την επέκταση αιολικού πάρκου και συγκεκριμένα την τοποθέτηση δύο επιπλέον ανεμογεννητριών σε υφιστάμενο πάρκο, που αδειοδοτήθηκε κατά το έτος 2001.\nΣτη διαμαρτυρία παρευρέθηκαν οι επικεφαλής των παρατάξεων του Δήμου Λεβαδέων και Βουλευτής κ. Γιώτα Πούλου, ο κ. Νώντας Κοτσικώνας και ο κ. Δημήτριος Καραμάνης, ο Αντιδήμαρχος των Δημοτικών Ενοτήτων κ. Μιχάλης Σαγιάννης, ο εντεταλμένος σύμβουλος Καθαριότητας και Περιβάλλοντος, κ. Ιωάννης Δήμου, ο πρόεδρος της Κοινότητας Κυριακίου κ. Ιωάννης Λαζάρου, οι Περιφερειακοί Σύμβουλοι Στερεάς Ελλάδας κ. Κωνσταντίνος Σωτηρόπουλος και κ. Λιάνα Καραβασίλη, ο ειδικός συνεργάτης Δημάρχου Λεβαδέων κ. Δημήτριος Μίχας και πλήθος πολιτών.\nΤην τοποθεσία αργότερα επισκέφθηκε και ο Δήμαρχος Λεβαδέων κ. Ιωάννης Δ. Ταγκαλέγκας, έπειτα από προτροπή του αποφασίστηκε 48ωρη αναστολή των εργασιών, με σκοπό την συζήτηση του θέματος στο επικείμενο Δημοτικό Συμβούλιο Λεβαδέων, αύριο Τετάρτη 17 Μαρτίου 2021.\nΕργαζόμενοι της Αυγής: H χρεοκοπία της εφημερίδας έχει πρόσωπα και διευθύνσεις,


MySpaArt: Στο Λιμάνι χτες : Όλοι μια παρέα, για το Περιβάλλον\nΣτο Λιμάνι χτες : Όλοι μια παρέα, για το Περιβάλλον\nΑισθητική απόλαυση για πολλούς η μουσική εκδήλωση των συλλόγων - φορέων στο Λιμάνι χθες.\nΈνα κόκκινο φεγγάρι πάνω από το θαλασσινό ορίζοντα, μια δροσερή παρέα νέων ανθρώπων που μας μετέδωσαν την αγάπη τους στο είδος της μουσικής που τους έχει κερδίσει, τα παραδοσιακά τραγούδια μας. Που όλα λίγο πολύ μιλούν μέσα μας.\nΜε ζεστασιά κι ευαισθησία όλοι τους: η Όλγα Λέφα, (κιθάρα και τραγούδι), η Έφη Σκουργιαλού (ακορντεόν και τραγούδι), ο Κώστας Μαντζουράνης (μαντολίνο και ούτι), ο Νίκος Καφετζής (κοντραμπάσο). Και η έκτακτη εισαγωγική ερμηνεία από τους Δέσποινα Μανέα (φωνή) και Δημήτρη Σιδηρόπουλο (πιάνο).\nΚαι όλοι εμείς. Μέλη και φίλοι από έξι συλλογικούς φορείς του Δήμου μας που με αυτή την από κοινού διοργάνωση δήλωσαν την ανάγκη συνεργασίας και κοινής δράσης για όσα περιβαλλοντικά ζητήματα πολιορκούν τη ζωή μας και υπονομεύουν το μέλλον στον τόπο μας.\nΌπως αδρά συνοψίζονται στο καλαίσθητο φυλλάδιο που διατέθηκε στο κοινό :\nΟι φορείς - διοργανωτές :\nΟμοσπονδία Εξωραϊστικών και Πολιτιστικών Συλλόγων Αρτέμιδας Σπάτων\nΦορέας Προστασίας και Ανάπτυξης Παραλίας Αρτέμιδος\nΠανελλήνιο Σωματείο "Περιβαλλοντική Αρμονία"\nκαι οι διαχειριστές του blog μας MySpaArt.blogspot\nΕΥΧΑΡΙΣΤΟΥΝ τους μουσικούς για την εθελοντική τους συμμετοχή\nκαι όλους τους φίλους μας που μας τίμησαν με την παρουσία τους !\nPosted by MySpaArt at Κυριακή, Ιουνίου 11, 2017\nLabels: ΠΕΡΙΒΑΛΛΟΝ, ΠΟΛΙΤΙΣΜΟΣ


Το ΑΠΕ ξεπέρασε κάθε όριο: Δείτε πώς περιγράφει την επίσκεψη Τσίπρα στη Θράκη-Έγινε μάλλον κι ο Αλέξης δικτάτορας; | Creta Blog\n15 Νοεμβρίου 2017 15 Νοεμβρίου 2017 Ρίκη Ματαλλιωτάκη 148 Views\nΟ πρωθυπουργός συνομίλησε μαζί τους, τους ρώτησε πώς περνούν στην περιοχή, ενώ οι κάτοικοι δεν τον άφηναν να φύγει.\nΗ περιγραφή της επίσκεψης Τσίπρα στη Θράκη δεν έχει γίνει από τον… Θανάση Καρτερό του Μαξίμου. Δεν είναι δελτίο ειδήσεων της… Πράβντα της κυβέρνησης, ούτε καν ο Αλέξης δεν θα ενέκρινε ένα τέτοιο κείμενο. Είναι κείμενο που έγραψε το Αθηναϊκό Πρακτορείο το οποίο πληρώνουμε όλοι εμείς τα κορόιδα, όπως και την ΕΡΤ φυσικά. Και τo πληρώνουμε για να διαβάζουμε τι; Τα κείμενα που γράφουν στην Κορέα για τον Κιμ; Έγινε και ο Τσίπρας δικτάτορας και δεν το έχουμε καταλάβει;\nΤι ξεφτιλίκι είναι αυτό; Ντροπή δεν έχουν να ανεβάζουν τέτοια κείμενα. Λουλούδια, γιαγιάδες, κόσμος που περίμενε την πομπή των αυτοκινήτων; Τέτοιον λαοπρόβλητο πρωθυπουργό από την εποχή του Ανδρέα και του Καραμανλή του… κανονικού είχαμε να δούμε.\nΜα καλά, πιστεύουν ότι αν παρουσιάζουν έτσι τον Τσίπρα θα αλλάξουν τη γνώμη του κόσμου; Εκτιμούν ότι θα αγαπήσουμε τον Αλέξη και θα θυμηθούμε πόσο… αγνός ήταν, πριν να γίνει πρωθυπουργός; Είναι ντροπή τους, απλά\n← Το «κοινωνικό μέρισμα» Τσίπρα -Ενα εργαλείο προπαγάνδας από την αφαίμαξη των Ελλήνων\nΑποτάχθηκε λιμενικός που είχε πλαστογραφήσει τίτλο σπουδών →\nΚυβέρνηση συγγενών, φίλων και πολιτευτών χτίζουν το κράτος ΣΥΡΙΖΑ\n1 Απριλίου 2018 Ρίκη Ματαλλιωτάκη Δεν επιτρέπεται σχολιασμός στο Κυβέρνηση συγγενών, φίλων και πολιτευτών χτίζουν το κράτος ΣΥΡΙΖΑ\n22 Φεβρουαρίου 2018 Ρίκη Ματαλλιωτάκη Δεν επιτρέπεται σχολιασμός στο Σκάνδαλο Novartis: Η Βουλή είπε «ναι» στη σύσταση Προανακριτικής Επιτροπής\n18 Μάϊου 2018 Ρίκη Ματαλλιωτάκη Δεν επιτρέπεται σχολιασμός στο Χαλάει ο καιρός σήμερα -Πού θα βρέξει\n1 Ιανουαρίου 2018 Ρίκη Ματαλλιωτάκη Δεν επιτρέπεται σχολιασμός στο Επιπλέον φόρους 951 εκατ. ευρώ θα πληρώσουμε το 2018


Ανάσα για Καβάλα, Κολοσσός στο τέλος, νίκη παραμονής το... - Sportdog.gr - Αθλητικά Νέα | Ειδήσεις | Sport\n12/03/16 - 20:52\nΑνάσα για Καβάλα, Κολοσσός στο τέλος, νίκη παραμονής το Λαύριο!\nΤο Λαύριο διέλυσε με 79-67 τον Αρκαδικό και βρίσκεται πλέον με ενάμισι πόδι στην Α1, η Καβάλα με καλάθι του Κοστόβ σχεδόν στην εκπνοή, επικράτησε 103-102 του Ρεθύμνου, ενώ ο Κολοσσός γύρισε το ματς στην Αμαλιάδα κι έφυγε νικητής\nΛαύριο – Αρκαδικός 79-67\nΤο Λαύριο παρουσιάστηκε κάτι παραπάνω από έτοιμο για την καθοριστική αναμέτρηση κόντρα στον Αρκαδικό, τον διέλυσε με 79-67, καλύπτοντας και την διαφορά του πρώτου αγώνα και βρίσκεται πλέον με ενάμισι πόδι εντός Α1. Οι παίκτες του Χρήστου Σερέλη μετά από ένα νωθρό πρώτο δεκάλεπτο, ανέβασαν κατακόρυφα την απόδοση τους και μέχρι το τέλος της τρίτης περιόδου τα πάντα είχαν κριθεί. Για την ομάδα της Τρίπολης η υπόθεση παραμονή δυσκολεύει εξαιρετικά αλλά ακόμα τίποτα δεν είναι τελεσίδικο.\nΟ Ουσμάν Κρουμπάλι πρωτοστάτησε του ροζ φύλλου με 27 πόντους και 14 ριμπάουντ, έχοντας συμπαραστάτες τους Τζαμάλ Νίξον και Ντεμάριους Μπολντς, με 15 και 13 πόντους, αντίστοιχα. Από πλευράς Αρκάδων, ξεχώρισαν οι Μάτι Νουούτινεν και Άλεξ Λίτζιον, με 15 και 12 πόντους.\nΟ Αρκαδικός ξεκίνησε τον αγώνα με 5-0 δια χειρός Λίτζιον (3π.) και Νουούτινεν και παρέμεινε σε θέση οδηγού μέχρι το 3ο λεπτό. Τότε ο Κρουμπάλι με γκολ-φάουλ ισοσκέλισε το σκορ (5-5) όμως το προβάδισμα πέρασε ποτέ στο στρατόπεδο του Λαυρίου, μέχρι το τέλος της εναρκτήριας περιόδου (21-21).\nΑυτό συνέβη στα μέσα της δεύτερης, μετά από 1/2 βολές του Νίξον (27-26 στο 15′) και από κει ξεκίνησε ένα σερί 9-0 που έδωσε διαφορά ασφαλείας (35-26 στο 18′) στους γηπεδούχους, η οποία διατηρήθηκε μέχρι τη συμπλήρωση του πρώτου εικοσαλέπτου.\nΟι Λαυριώτες έκαναν ό,τι ήθελαν στο παρκέ “χτύπησαν” αποτελεσματικά από την περιφέρεια και έπνιξαν τον Αρκαδικό ο οποίος σκόραρε σχεδόν αποκλειστικά με βολές. Ως αποτέλεσμα η διαφορά εκτοξεύτηκε μέχρι και το +18 (56-38 στο 28′)! Η τελευταία περίοδος απέκτησε διαδικαστικό χαρακτήρα με την ψαλίδα να ανοίγει μέχρι και το +20 (66-46 στο 35′).\nH χαλάρωση των γηπεδούχων επέφερε ένα επιμέρους 12-2 των Αρκάδων, που πλησίασαν στους 11 (68-57 στο 38′) αλλά δεν μπόρεσαν να διεκδικήσουν κάτι καλύτερο από τον αγώνα.\nΔιαιτητές: Πηλοΐδης – Κορομηλάς – Μητσόπουλος.\nΤα δεκάλεπτα: 21-21, 40-31, 56-40, 79-67.\nΛΑΥΡΙΟ (Σερέλης): Κρουμπάλι 27 (1), Κέσελ 8 (2), Νίξον 15 (1), Μπάρλος 2, Μπολντς 13 (1), Γιανγκ 3, Σακελλαρίου 3, Περράκης 5 (1), Γιαννακόπουλος, Κακλαμανάκης, Μπιρούτα 3.\nΑΡΚΑΔΙΚΟΣ (Καστρίτης): Καββαδάς 8, Βαν Όοστρουμ 11, Νουούτινεν 15 (3), Λι 11 (2), Λίτζιον 12 (2), Τζόουνς Κ. 5 (1), Κοψαύτης, Στεφανίδης 1, Τζόουνς Τ., Καλλινικίδης 4, Τζουγκαράκης.\nΚόροιβος – Κολοσσός Ρόδου 68-71\nΚόροιβος και Κολοσσός συναντήθηκαν στην Αμαλιάδα, με τους φιλοξενούμενους να γυρίζουν το ματς στο τελευταίο πεντάλεπτο και να επικρατούν με σκορ 71-68.\nΚαταπληκτική εμφάνιση από τον Τρέβορ Ρέλεφορντ που σταμάτησε στους 35 πόντους, έχοντας 8/11 δίποντα, 2/5 τρίποντα και 13/14 βολές! Ο Χρήστος Σαλούστρος ακολούθησε σε απόδοση με 10 πόντους και 8 ριμπάουντ. Εκ των γηπεδούχων, τέσσερις παίκτες είχαν διψήφια επιθετική συγκομιδή, προεξάρχοντος του Παναγιώτη Βασιλόπουλου των 18 πόντων και 8 ριμπάουντ.\nΣτο ξεκίνημα της αναμέτρησης οι δύο ομάδες ήταν αρκετά κοντά. Το σκορ άνοιξε για λογαριασμό του Κοροίβου ο Σλαφτσάκης, με εύστοχο δίποντο. Η ισοφάριση ήρθε για τον Κολοσσό δια χειρός Ρέλεφορντ.\nΜέχρι και τρία λεπτά πριν την ολοκλήρωση του πρώτου δεκαλέπτου το σκορ ήταν ισόπαλο (9-9). Στο σημείο αυτό η ομάδα της Αμαλιάδας πάτησε γκάζι και προηγήθηκε μέχρι και με 11 πόντους (21-10). Η πρώτη περίοδος ολοκληρώθηκε με το σκορ στο 21-12.\nΡέλεφορντ και Ντέιβις έφεραν την ομάδα τους στο -4 στις αρχές του δεύτερου δεκαλέπτου (21-17). Βέβαια, ο Κόροιβος διατηρούσε σχετικά εύκολα τον έλεγχο της αναμέτρησης. Η διαφορά πήγε για πρώτη φορά στους 12 πόντους, έπειτα από δύο εύστοχες βολές του Χαριτόπουλου (29-17).\nΗ διαφορά σταθεροποιήθηκε γύρω στους 10 πόντους και το σκηνικό δεν έδειχνε να αλλάζει μέχρι και το τέλος του ημιχρόνου. Η “κόρνα” του ημιχρόνου βρήκε τους γηπεδούχους μπροστά με 15 πόντους και τον δείκτη του σκορ στο 40-25.\nΤο δεύτερο ημίχρονο άνοιξε όπως ακριβώς έκλεισε το πρώτο. Ο Κόροιβος διατηρούσε τα ηνία, με τον Κολοσσό να προσπαθεί να μειώσει. Οι Βασιλόπουλος και Τρότερ δημιουργούσαν σοβαρό πρόβλημα στους φιλοξενούμενους, ενώ ο Ρέλεφορντ ήταν απελπιστικά μόνος στην επίθεση των “θαλασσί”. Σκορ τρίτου δεκαλέπτου 51-44.\nΣτην τελευταία και πιο σημαντική περίοδο του παιχνιδιού ο Κόροιβος όφειλε να διατηρήσει ό,τι είχε χτίσει μέχρι εκείνο το σημείο, ενώ ο Κολοσσός έπρεπε να βγάλει αντίδραση. Οι “θαλασσί” έκαναν το αναμενόμενο βρέθηκαν 6 λεπτά πριν το τέλος στον πόντο. Ο Λιούις έβαλε μπροστά τον Κολοσσό, ενώ ο Ντέιβις επέκτεινε την διαφορά στου 4 (55-59).\nΟι διαιτητές: Σχοινάς – Σταματόπουλος – Μαγκλόγιαννης\nΤα δεκάλεπτα: 21-12, 40-25, 51-44, 68-71.\nΚΟΡΟΙΒΟΣ (Μαρκόπουλος): Πουλιανίτης, Σλαφτσάκης 4, Βασιλόπουλος 18 (1), Τσάπιν 17 (1), Χάρις 4, Κόβατς, Χριστοδούλου, Χαριτόπουλος 12 (2), Τρότερ 13 (2), Γεωργάκης.\nΚΟΛΟΣΣΟΣ ΡΟΔΟΥ (Λυκογιάννης): Λίντεν, Ρέλεφορντ 35 (2), Άχονεν, Σαλούστρος 10, ΜακΓκί 8, Μπιλλής, Μανωλόπουλος, Ντέιβις 7, Γεωργαλλής 3 (1), Λιούις 8 (1).\nΚαβάλα – Ρέθυμνο 103-102\nΗ Καβάλα, έπειτα από μία συγκλονιστική αναμέτρηση, η οποία κρίθηκε στην παράταση, πανηγύρισε σπουδαία νίκη. Οι Αργοναύτες, με καλάθι του Κοστόβ σχεδόν στην εκπνοή, επικράτησαν 103-102 του Ρεθύμνου, στο πλαίσιο της 22ης “στροφής” της Basket League.\nΟ Λίον Ουίλιαμς πραγματοποίησε εξαιρετική εμφάνιση, πετυχαίνοντας νταμπλ-νταμπλ (12 πόντοι, 17 ριμπάουντ). Πολύτιμη, δε, αποτέλεσε η συνεισφορά των Λασάνα Κρομά (25 πόντοι, 5 ριμπάουντ), Τσάβνταρ Κοστόβ (20 πόντοι, 5 ριμπάουντ), Τάιλερ Λέιζερ (16 πόντοι, 4/5 τρίποντα) και, φυσικά, του Χρήστου Ταπούτου (14 πόντοι, 6 ριμπάουντ).\nΗ Καβάλα, έτσι, πέτυχε την πέμπτη νίκη της στο Πρωτάθλημα κι εξακολουθεί να διατηρεί ελπίδες για την παραμονή. Για το Ρέθυμνο, στον αντίποδα, ξεχώρισαν οι Τόμας Ντελινινκάιτις (24 πόντοι), Ράιαν Χάροου (23 πόντοι, 5 ασίστ) και Τάιλερ Στόουν (12 πόντοι, 15 ριμπάουντ, 6 ασίστ).\nΤα πρώτα λεπτά της αναμέτρησης, στο κλειστό ΔΑΚ Καλαμίτσας “Αλεξάνδρα Δήμογλου”, ήταν αναγνωριστικού χαρακτήρα, με τις δύο ομάδες να εναλλάσσονται στο σκορ. Οι Αργοναύτες προηγήθηκαν 16-11 (04:53), ύστερα από γκολ-φάουλ του Ουίλιαμς, και 18-13 (05:39) με δύο εύστοχες βολές του ΜακΚι.\nΗ ομάδα του Θανάση Σκουρτόπουλου, όμως, πραγματοποίησε επιμέρους σκορ 12-4 κι έκλεισε στο +3 (22-25) την πρώτη περίοδο.\nΣτο δεύτερο δεκάλεπτο, δε, οι γηπεδούχοι ήταν καταιγιστικοί. Για του λόγου το αληθές, η Καβάλα “έτρεξε” σερί 27-18, ολοκληρώνοντας το ημίχρονο στο +6 (49-43). Ο Λασάνα Κρομά ήταν η αιχμή του δόρατος σε ό,τι αφορά στον παραγωγικό τομέα, σημειώνοντας 13 πόντους (20’).\nΟι παίκτες του Στιβ Γιατζόγλου, μάλιστα, είχαν αρκετά καλά ποσοστά, μετρώντας 18/37 (48%) δίποντα και 7/12 (58%) τρίποντα. Οι Κρητικοί, από την πλευρά τους, επέλεγαν να επιτεθούν -κατά μείζονα λόγο- από το “ζωγραφιστό”, παίρνοντας 30 πόντους από τούτο το σημείο στο πρώτο 20λεπτο.\nΣτην επανάληψη, οι φιλοξενούμενοι έδειχναν να πατούν καλύτερα στο παρκέ. Η Καβάλα, μολονότι απέκτησε διαφορά 9 πόντων (55-46, 21:37) με καλάθι του Γκέλιου, δέχθηκε σερί 13-2 από το Ρέθυμνο, το οποίο πήρε -έπειτα από αρκετή ώρα- το προβάδισμα (57-59, 27:12). Οι Κρητικοί είχαν ισορροπήσει απόλυτα το παιχνίδι, με τις δύο ομάδες να είναι στα ίσα (66-66) στη λήξη της τρίτης περιόδου.\nΣτην τελευταία “πράξη” της αναμέτρησης, το ματς ήταν πραγματικό ντέρμπι και καμιά από τις δύο ομάδες δεν μπορούσε να “ξεφύγει” στο σκορ. Οι φιλοξενούμενοι προηγήθηκαν 74-70 (33:55) με εύστοχο περιφερειακό σουτ του Μέιντεν. Οι Αργοναύτες, εντούτοις, με 5 συνεχείς πόντους του Κοστόβ, πήραν εκ νέου “κεφάλι” στο σκορ (75-74, 34:19).\nΣτα εναπομείναντα λεπτά, Καβάλα και Ρέθυμνο εναλλάσσονταν στο προβάδισμα. Ο Ουίλιαμς έκανε το 86-84 στα 39″ πριν από το φινάλε. Ακολούθως, Οι Σάφτεναρ και Στόουν απέτυχαν να ισοφαρίσουν κι ο Ταπούτος, όντας απόλυτα εύστοχος από τη γραμμή των βολών (6/6 στα τελευταία 17″), έδειχνε να “καθαρίζει” τον αγώνα. Ο Μέιντεν, ωστόσο, με ένα “μεγάλο” τρίποντο στα 05″ πριν από τη λήξη, οδήγησε το παιχνίδι στην παράταση (92-92).\nΣτο έξτρα πεντάλεπτο, το σκηνικό δεν διαφοροποιήθηκε ιδιαίτερα. Η ομάδα του Στιβ Γιατζόγλου, ούσα αρκετά (όχι απόλυτα) εύστοχη από τη γραμμή της “φιλανθρωπίας”, προηγήθηκε 100-94 (42:28) και 101-96 (42:58, 1/2 βολές του Κρομά). Οι Κρητικοί πλησίασαν εκ νέου στον πόντο (101-100 στα 32″), ύστερα από κάρφωμα του Στόουν και 2/2 βολές του Κάρτερ.\nΟ Θανάσης Σκουρτόπουλος, στο μεταξύ, κάλεσε τάιμ-άουτ στα 14″ πριν από το φινάλε, με τον Στόουν να κάνει το 102-101 (44:58). Ο Κοστόβ εντέλει “χάρισε” τη σπουδαία νίκη στην Καβάλα, ευστοχώντας σε δίποντο στα 02″ προτού το φινάλε.\nΔιαιτητές: Καρακατσούνης – Παναγιώτου – Δεσλής.\nΤα δεκάλεπτα: 22-25, 49-43, 66-66, 92-92 (κ.α.), 103-102 (παρ.).\nΚΑΒΑΛΑ (Γιατζόγλου): Λέιζερ 16 (4/5), Ουίλιαμς 12, ΜακΚι 5 (1), Γκέλιος 4, Δεμερτζής, Ταπούτος 14 (1), Σταμπουλής 7 (1), Κοστόβ 20 (2), Καλαϊτζίδης, Γιαννακίδης, Λίβας, Κρομά 25 (3).\nΡΕΘΥΜΝΟ (Σκουρτόπουλος): Ντελινινκάιτις 24 (4), Σχίζας 12 (2), Χάροου 23 (2), Στόουν 12, Κάρτερ 12, Μέιντεν 11 (2), Σάφτεναρ 6, Γιαννόπουλος 2, Τσακαλέρης, Παναρετάκης, Δουλγεράκης, Θεοδωρίδης.\n28/02/20 - 23:35\n"Δώρο" από τον Σάρας σε Παναθηναϊκό - Κέρδισε... πόντους...\nΕυχάριστα τα νέα για το Τριφύλλι, παρότι δεν αγωνιζόταν.\nΤρελή ματσάρα! Πήρε το θρίλερ με Αρμάνι στην παράταση...\n28/02/20 - 22:05\nΒόμβες Αγγελόπουλων "ρίχνουν" το ΣΕΦ - Αυτόν παίρνουν...\nΦτιάχνουν πάλι ομαδάρα. Νέος Χάινς και αντί-Σπανούλης. Μόνο εδώ...\nΕπικός Γιασικεβίτσιους - Απίθανο "τρολάρισμα" στον Μεσίνα...\nΕίχε... έμπνευση ο Λιθουανός τεχνικός.\n28/02/20 - 20:44\n"Χουνέρι" σε Ολυμπιακό από Χίμκι με 100αρα - Απομακρύνεται...\nΆνετη νίκη για τους Ρώσους με 108-79.\n28/02/20 - 20:18\nΤρελό "καρφί" Χάρντεν για Αντετοκούνμπο: "Μακάρι να ήμουν...\nΕιρωνεία από τον "Μούσια" για τον Έλληνα σταρ.\n28/02/20 - 19:25\nΑγωνία στον Παναθηναϊκό ενόψει Ολυμπιακού - Ξεμένει από...\nΜεγάλα προβλήματα στις τάξεις των Πρασίνων.


Τα ματωμένα δοκάρια της Νάντιας Κομανέντσι - The Luxurious Times\ntheluxurioustimes.comLifestyleΤα ματωμένα δοκάρια της Νάντιας Κομανέντσι\n4 Μαιου 2021 08:05\nΗ Nadia Comaneci, ένα από τα μεγαλύτερα ονόματα της ενόργανης γυμναστικής όλων των εποχών, ήταν μόλις έξι ετών όταν ο Bela Karolyi εντόπισε αυτήν και έναν φίλο της να παίζουν σε παιδική χαρά μίας μικρής πόλης της Ρουμανίας. Ο Karolyi, ο οποίος ήταν προπονητής της ομάδας γυμναστικής του φαύλου κομουνιστικού καθεστώτος του Nicolae Ceausescu, περιέφραψε αργότερα ότι πήγαινε από τάξη σε τάξη στο σχολείο της 6χρονης έως ότου τελικά να τη βρει.\nΣτο πρόσωπο της Comaneci, της μετέπειτα πρώτης αθλήτριας ενόργανης γυμναστικής που κέρδισε το απόλυτο 10 στους Ολυμπιακούς Αγώνες, σε ηλικία μόλις 14 ετών, ο θηριώδης Karolyi και η εξίσου γυμνασμένη σύζυγός του, η Marta, είχαν βρει μία αληθινή σούπερ σταρ, ένα θαύμα στον κόσμο της γυμναστικής, που ταίριαζε απόλυτα στην αποφασιστικότητά τους να κερδίζουν, ανεξάρτητα από το κόστος.\nΠράγματι, η Comaneci ανέφερε αρκετά χρόνια αργότερα ότι ως μικρο κορίτσι έσφιγγε τα δόντια της από τον πόνο και τις αντιξοότητες, αρνούμενη «να δώσει σε εκείνους τους ανθρώπους την ικανοποίηση να την βλέπουν να κλαίει». Είχε πει μάλιστα, με υπερηφάνεια, ότι «ο παλιός της προπονητής, Bela Karolyi, της είχε εκμυστηρευτεί ότι ήταν η μόνη νέα αθλήτρια που δεν μπορούσε ποτέ να σπάσει».\nΗ Comaneci, η οποία υπό την εποπτεία των Karolyi κέρδισε απαράμιλλη δόξα στους Ολυμπιακούς Αγώνες του Μόντρεαλ το 1976, όταν και κατέκτησε επτά τέλεια 10άρια, είχε περιγράψει τη σχέση τους ως «ευτυχισμένο τρίγωνο». Ωστόσο, ένα νέο βιβλίο ισχυρίζεται ότι εκείνη η σχέση κάθε άλλο παρά «ηλιόλουστη» ήταν…\nΣύμφωνα με μια πρόσφατα αποχαρακτηριζόμενη μυστική αναφορά για το πρόγραμμα γυμναστικής των Karolyi, που ήταν θαμμένη στα αρχεία της τρομερής ρουμανικής μυστικής αστυνομίας, Securitate, η Comaneci και δεκάδες άλλα κορίτσια της ενόργανης λιμοκτονούσαν, δεχόντουσαν χτυπήματα και είχαν υποστεί και λεκτική κακοποίηση.\nΤο προπονητικό ζευγάρι φέρεται επίσης ότι είχε κλέψει χρήματα από τα ποσά που οι κοπέλες κέρδιζαν σε διαγωνισμούς και αρνιόντουσαν την πρόσβαση σε ειδικούς γιατρούς. Η Comaneci, η πιο γνωστή Ρουμάνα της εποχής της, έγινε τόσο σημαντική για τα συμφέροντα του κράτους που ο Πρόεδρος Nicolae Ceausescu ενημερώνονταν τακτικά για την πρόοδό της.\nΣτο βιβλίο, «Nadia And The Securitate», ο ιστορικός Stejarel Olaru αναφέρει ότι η ρουμάνικη μυστική αστυνομία χρησιμοποιούσε πληροφοριοδότες και παρακολουθούσε τηλέφωνα προκειμένου να καταγράφει αυτό που -ο συγγραφέας- ονομάζει «καταχρηστική σχέση» μεταξύ των Comaneci και Karolyi, οι οποίοι αργότερα ξεκίνησαν να προπονούν τη γυναικεία ομάδα γυμναστικής των ΗΠΑ.\nΌπως αποκαλύφθηκε μετά την πτώση του καθεστώτος, η Securitate είχε τόσους πολλούς ανθρώπους -όπως προπονητές, γιατρούς και αξιωματούχους γυμναστικής- να παρέχουν πληροφορίες, που ουσιαστικά παρακολουθούσαν την αθλήτρια σε κάθε της κίνηση. Και, όπως γράφει ο Olaru, ακόμη και οι σκληροί πράκτορες της Securitate είχαν σοκαριστεί με τον τρόπο που ο Karolyi κακοποιούσε τους νέους αθλητές.\nΑναφορές μιλούν για ατμόσφαιρα «τρομοκρατίας και της βαρβαρότητας» που χρονολογείται από τα τέλη ακόμα της δεκαετίας του 1960. Το 1974, δύο χρόνια πριν από τον θρίαμβο της Comaneci στο Μόντρεαλ, ένας πληροφοριοδότης αναφέρει: «Τα κορίτσια χτυπήθηκαν μέχρι να αιμορραγήσουν οι μύτες τους και οι τιμωρίες τους μέσω σωματικών ασκήσεων έφτανε μέχρι το σημείο εξάντλησης».\nΗ Marta Karolyi συνήθιζε να προσβάλει τα κορίτσια, αποκαλώντας τα «χοντρές αγελάδες» και «γουρούνια», και συχνά τους αρνούνταν ιατρική περίθαλψη. «Η λιμοκτονία των αθλητριών ήταν μια συνήθης τακτική από τους Karolyi», γράφει ο Olaru. «Τα κορίτσια έτρωγαν οδοντόκρεμα τη νύχτα για να ξεχνούν την πείνα» αναφέρει μεταξύ των άλλων.\nΣε ορισμένες περιπτώσεις έπιναν νερό για τιμωρία ακόμα από την τουαλέτα. Η ίδια η Comaneci έχει αναφέρει ότι οι αθλητές δεν μπορούσαν να αντέξουν το βάρος και ο Olaru σημειώνει ότι κάποια από τα κορίτσια υπέφεραν από βουλιμία. «Έγιναν ειδικές στην κλοπή τροφίμων, τα οποία έκρυβαν σε μέρη που νόμιζαν ότι κανείς δεν θα ανακαλύψει, όπως το στρίφωμα της κουρτίνας», σημειώνει στο βιβλίο του.\nΤο 1977, η Comaneci έδωσε μια συνέντευξη σε δύο Ρουμάνους δημοσιογράφους, στην οποία επιβεβαίωσε ότι την είχαν χαστουκίσει, την είχαν κακοποιήσει λεκτικά, της στερούσαν το φαγητό για έως και τρεις ημέρες την εβδομάδα και πως κάποτε την τιμώρησαν επειδή έβαλε 283 γραμμάρια. «Έχουν συμβεί πάρα πολλά πράγματα. Δεν μπορώ να τον κοιτάξω πια», είχε ηχογραφηθεί να λέει για τους Karolyi. Η συνέντευξη δεν δημοσιεύθηκε ποτέ, αλλά ο Olaru βρήκε ένα αρχείο στα αρχεία της Securitate.\nΈξι μήνες μετά τους Ολυμπιακούς Αγώνες του Μόντρεαλ, η -ύψους 1,52 μ. και βάρους μόλις 38,5 κιλών- Comaneci αρνήθηκε να συνεχίσει να προπονείται μαζί τους, αναφέρει ο Ρουμάνος ιστορικός. Η μητέρα της παραπονέθηκε στη Ρουμανική ομοσπονδία γυμναστικής για τη θεραπεία της κόρης της και ζήτησε να μιλήσει απευθείας με τον Ceausescu. Πράγματι, κανονίστηκε μια συνάντηση αλλά ακυρώθηκε την τελευταία στιγμή.\nΟ Ceausescu «χρησιμοποίησε την Comaneci για σκοπούς προπαγάνδας» και την είχε ονομάσει «ηρωίδα της σοσιαλιστικής εργασίας», λέει ο Olaru, «αλλά παρ ‘όλα αυτά βασανίστηκε, εκφοβίστηκε» – ακόμα κι αν χτυπήθηκε λιγότερο από τους άλλους αθλητές. Οι πληροφοριοδότες χαρακτήριζαν τον Karolyi, έναν πρώην πρωταθλητή πυγμαχίας που είχε επίσης τεθεί υπό επιτήρηση, ως “ασυγκίνητο από τα ανθρώπινα δεινά”» αναφέρει ο συγγραφέας.\nΟ Olaru πιστεύει ότι το καθεστώς Ceausescu δεν παρενέβη για να τον σταματήσει από «καθαρό πολιτικό υπολογισμό», υποστηρίζοντας: «Πώς θα μπορούσαν να καυχηθούν για το υψηλό επίπεδο του προγράμματος γυμναστικής και ταυτόχρονα να οδηγήσουν έρευνα εναντίον του Karolyi»; Η Comaneci αποσύρθηκε από τη γυμναστική το 1984 και έγινε «φυλακισμένη στη χώρα της» καθώς της απαγορεύτηκε να ταξιδέψει στο εξωτερικό, λέει ο Olaru.\nΗ κάτοχος πέντε χρυσών ολυμπιακών μεταλλίων, 59 ετών πλέον, απέτυχε στις ΗΠΑ το 1989, λίγους μήνες πριν από την ανατροπή του Comaneci, και τώρα ζει στην Οκλαχόμα με τον σύζυγό της Bart Conner, έναν πρώην πρωταθλητή γυμναστικής.\nΗ Bela Karolyi δεν έχει σχολιάσει τους ισχυρισμούς στο βιβλίο Olaru, αν και είπε σε μια δήλωση: «Δεν είμαι ποτέ ικανοποιημένη: Οι αθλητές μου είναι οι καλύτερα προετοιμασμένοι στον κόσμο. Και κερδίζουν. Αυτό είναι που μετράει».\nΔεν είναι η πρώτη φορά που αυτή η μέθοδος προπόνησης έχουν τεθεί υπό αμφισβήτηση. Το ζευγάρι απέδρασε στις ΗΠΑ το 1981, αφήνοντας πίσω την επτάχρονη κόρη τους και οι δύο τους αργότερα έγιναν προπονητές της γυναικείας ομάδας των ΗΠΑ. Ο Karolyi, που κατάγεται από την Τρανσυλβανία, έχει αναγνωριστεί ως ο πιο επιτυχημένος Αμερικανός προπονητής γυμναστικής όλων των εποχών, βγάζοντας τους περισσότερους πρωταθλητές από οποιονδήποτε άλλο προπονητή του αθλήματος.\nΩστόσο, σε ένα βιβλίο του 1995, ο συγγραφέας Joan Ryan αποκάλυψε το υψηλό τίμημα που πληρώνουν τα κορίτσια της γυμναστικής πριν από την εφηβεία και περιέγραψε τον Karolyi ως «αρχιερέα της αναισθησίας», ο οποίος κακοποιούσε λεκτικά τις αθλήτριες του, τις οποίες ονόμαζε «κατσαρίδες» και «υπερβολικά γεμισμένες… χριστουγεννιάτικες γαλοπούλες».\nΣύμφωνα με πληροφορίες, πολλές από αυτές έφτιαχναν λαθραία κουλούρια στα δωμάτια του ξενοδοχείου τους για να ξεχνάνε την πείνας τους. «Ο Karolyi υποτιμούσε τα κορίτσια του για έναν λόγο: Ήθελε αποτελέσματα», έγραψε ο είπε ο Ryan. «Ξεχώριζε με τον τρόπο αυτό τις αδύναμες από τις δυνατές».\nΟι Karolyis μπλέχτηκαν και σε ένα νέο σκάνδαλο το 2016, όταν περισσότερες από 265 γυναίκες, συμπεριλαμβανομένων 19 μελών της εθνικής ομάδας των ΗΠΑ, μεταξύ των οποίων η πρωταθλήτρια Simone Biles, κατηγόρησε τον γιατρό της ομάδας, Larry Nassar, για σεξουαλική κακοποίηση επί σχεδόν τρεις δεκαετίες.\nΜεγάλο μέρος της κακοποίησης (για το οποίο καταδικάστηκε ο Nassar) πραγματοποιήθηκε στο προπονητήριο εκγύμνασης του Τέξας το οποίο διεύθυναν οι Karolyis. Παρόλο που αρνήθηκαν οποιαδήποτε γνώση για τις κακοποιήσεις και τελικά δεν κατηγορήθηκαν, κάποια από τα θύματα ανέφεραν δήλωσαν ότι ο Nassar κέρδισε την εμπιστοσύνη τους με το φαγητό.\nΤο αξιοσημείωτο είναι ότι κάποιες Αμερικανίδες πρωταθλήτριες, στην πάροδο των χρόνων, έχουν υποστηρίξει τις τυραννικές μεθόδους του Karolyi, συμφωνώντας μαζί του ότι όταν πρόκειται για μετάλλια, οι στόχοι δικαιολογούν τα μέσα. Ωστόσο, φαίνεται επίσης ότι αυτές οι μέθοδοι μπορεί να ήταν πολύ πιο σκληροί στην κομουνιστική Ρουμανία, ένα κράτος με ελάχιστο σεβασμό στα βασικά δικαιώματα των πολιτών της.\nΗ Emilia Eberle, πρώην Ρουμάνα αθλήτρια υπό την καθοδήγηση των Karolyis, έχει ισχυριστεί ότι το ζευγάρι χτυπούσε συχνά την ίδια και τους συναθλητές της για λάθη που έκαναν στην άσκηση ή στον ανταγωνισμό. «Με μια λέξη, μπορώ να πω ότι ήταν βάναυσοι», ανέφερε το 2008. Παρ’ όλα αυτά, η Comaneci ποτέ δεν υπήρξε τόσο επικριτική δημοσίως αν και έζησε για χρόνια στο «πειραματικό» σχολείο του ζεύγους.\nΣε μία αυτοβιογραφία της το 2004, το «Letters To A Young Gymnast», απέρριψε τις αναφορές ότι υπήρξε μαριονέτα του καθεστώτος Ceausescu. Αν και παραδέχθηκε ότι κάποια στιγμή επαναστάτησε ενάντια στον «απόλυτο έλεγχο της ζωής της», αναγνώρισε την προσφορά των Karolyis επειδή την έβαλαν στο σωστό δρόμο προς τη δόξα. «Δεν υπήρχε κακοποίηση στη ζωή μου», είχε γράψει, επιμένοντας ότι «υπήρχε περισσότερο από αρκετό φαγητό» και «η γυμναστική δεν ήταν ποτέ βασανιστήριο».\nΠαρόλο που η Comaneci σύμφωνα με πληροφορίες μίλησε με τον Stejarel Olaru για το βιβλίο του, έχει δηλώσει δημόσια ότι δεν έχει «τίποτα άλλο να προσθέσει». Ίσως η πρωταθλήτρια, η οποία έχει παραδεχτεί ότι «το πρόσωπό μου είναι ένα αδιαπέραστο τείχος για τον έξω κόσμο», μπορεί να προτιμά τον κόσμο να θυμάται τα εκπληκτικά επιτεύγματά της στα δοκάρια και τις ανώμαλες ράβδους, αντί να συλλογιστεί τι χρειάζεται κάποιος για να φτάσει εκεί…


Κεραμέως: Στις 14 Ιουνίου οι Πανελλαδικές – Δεν θα γίνουν οι προαγωγικές και απολυτήριες εξετάσεις – HANIA.news\nΑνακοινώσεις για το άνοιγμα των σχολείων έκανε σήμερα το πρωί η υπουργός Παιδείας, Νίκη Κεραμέως.\nΌπως ανακοινώθηκε χθες από τον Πρωθυπουργό, τα σχολεία, νηπιαγωγεία, δημοτικά, γυμνάσια θα ανοίξουν στις 10 Μαΐου.\nΗ κα Κεραμέως ανακοίνωσε την παράταση σχολικού έτους για τα νηπιαγωγεία και τα δημοτικά έως τις 25 Ιουνίου και μέχρι τις 11 Ιουνίου για τα γυμνάσια και τα λύκεια.\nΗ υπουργός Παιδείας είπε ξεκινώντας ότι φέτος δεν θα γίνουν οι προαγωγικές και απολυτήριες εξετάσεις. Ο βαθμός θα προκύψει από το μεσο όρο των βαθμών του Α΄και Β τετραμήνου.\nΑυτό γίνεται, όπως εξήγησε, για δύο λόγους. «Πρώτον, γιατί αφουγκραζόμαστε τη γενικευμένη πίεση της φετινής χρονιάς και δεύτερον για να αφιερώσουμε περισσότερο χρόνο στη δια ζώσης εμβάθυνση της ύλης».\nΣυμπλήρωσε ότι το Ινστιτούτο Εκπαιδευτικής Πολιτικής έχει ήδη στείλει προς τα σχολεία οδηγίες σχετικά με την κάλυψη της ύλης στο πλαίσιο αυτής της ιδιαίτερης σχολικής χρονιάς και οδηγίες για την ψυχοκοινωνική προσαρμογή των μαθητών στις παρούσες συνθήκες κατά την επιστροφή τους στη δια ζώσης διδασκαλία.\nEπίσης έδωσε την ημερομηνία έναρξης των Πανελλαδικών εξετάσεων, η οποία θα είναι η 14η Ιουνίου για τα Γενικά Λύκεια και η 15η Ιουνίου για τα Επαγγελματικά.\nΓυμνάσια – Λύκεια: Κλείνουν στις 11 Ιουνίου, χωρίς προαγωγικές και απολυτήριες ενδοσχολικές εξετάσεις


Επιχείρηση αναγόρευσης του σοσιαλισμού σε έγκλημα | Dialogos\nΚατεχόμενα: Στην τελική ευθεία για τıς «τοπικές εκλογές»\nΦ. Κουβέλης: Ο Ερντογάν επιδιώκει ρόλο στην κυπριακή ΑΟΖ\nΣύλληψη 51χρονου για κλοπή εστιατορίου\nΠοινή φυλάκισης 4 μηνών σε 20χρονο για ναρκωτικά\nΠοινές φυλάκισης σε 37χρονο και 19χρονη για διάρρηξη κατοικίας στην Πάφο\nΕπιχείρηση αναγόρευσης του σοσιαλισμού σε έγκλημα\nAug 23, 2017 - 10:08 am\nΑνίερη παραχάραξη της Ιστορίας και προσπάθεια εξίσωσης του κομμουνισμού με το φασισμό\nH ένταση της χυδαίας αντικομμουνιστικής εκστρατείας που επιχειρούν οι κυρίαρχοι κύκλοι έχει ως κύριο στόχο τη συκοφάντηση του σοσιαλισμού, την παραχάραξη της ιστορικής αλήθειας και την ταύτιση του κομμουνισμού με το φασισμό. Οι τόνοι λάσπης και τα ασύστολα ψεύδη εντείνονται εν μέσω της καπιταλιστικής κρίσης για ευνόητους λόγους.\nΗ κρίση βγάζει στο προσκήνιο τα αδιέξοδα του βάρβαρου καπιταλισμού και γι’ αυτό είναι αναγκαία η όξυνση της αντικομμουνιστικής επίθεσης. Η ολομέτωπη επίθεση ενάντια στα λαϊκά δικαιώματα ενισχύεται με την επίθεση δηλητηριασμού συνειδήσεων ενάντια στο ταξικό κίνημα και την προοπτική της μόνης εναλλακτικής λύσης, του σοσιαλισμού.\nΚάθε 23η Αυγούστου, οι διάφοροι απολογητές του συστήματος χύνουν κροκοδείλια δάκρυα για τα «θύματα του κομμουνισμού», αφού επέλεξαν να καθιερώσουν τη συγκεκριμένη μέρα ως δήθεν «Ευρωπαϊκή Ημέρα Μνήμης για τα θύματα όλων των ολοκληρωτικών και αυταρχικών καθεστώτων», ταυτίζοντας προκλητικά το σοσιαλισμό με το χιτλεροφασισμό. Μοναδικός τους στόχος είναι να αναγορεύσουν βήμα με βήμα σε έγκλημα το σοσιαλισμό-κομμουνισμό και την ίδια την ταξική πάλη.\nΒήμα-βήμα το χτίσιμο της υστερίας\nΜε αξιοποίηση τόσο του Συμβουλίου της Ευρώπης όσο και της ΕΕ, οι κυρίαρχοι κύκλοι εξυπηρετώντας πάντοτε τα συμφέροντα του ιμπεριαλισμού και του κεφαλαίου έχουν εντατικοποιήσει τα τελευταία χρόνια την αντικομμουνιστική υστερία. Συκοφαντούν τα επιτεύγματα του σοσιαλισμού, ποινικοποιούν σύμβολα και κόμματα, επιχειρούν να ποινικοποιήσουν ακόμα και την άρνηση της δικής τους παραχάραξης για «εγκλήματα του κομμουνισμού», διαστρεβλώνουν ασύστολα την ιστορία με κάθε τρόπο, χρηματοδοτούν διάφορα προπαγανδιστικά προγράμματα (ινστιτούτα, μουσεία «τρόμου» κ.τ.λ.) και περνούν σειρά αντικομμουνιστικών νομοθεσιών. Την ίδια ώρα που δεν έχουν κανένα πρόβλημα να αποδίδουν τιμές σε δωσίλογους συνεργάτες των κατοχικών ναζιστικών στρατευμάτων…\nΤην ίδια ώρα που απροκάλυπτα στήριζαν ναζιστές στις πραξικοπηματικές ανατροπές στην Ουκρανία, ενώ στο εσωτερικό έχυναν κροκοδείλια δάκρυα για την άνοδο της ακροδεξιάς! Το εναρκτήριο λάκτισμα της αντικομμουνιστικής υστερίας, με τη μορφή που έχει σήμερα, δόθηκε από το ΣτΕ με την ψήφιση το 2006 του «Αντικομμουνιστικού Μνημονίου». Άλλος σταθμός ήταν το ψήφισμα που υιοθέτησε στις 2 του Απρίλη του 2009, το Ευρωκοινοβούλιο, εξισώνοντας βάναυσα το σοσιαλισμό με το χιτλεροφασισμό και καθιερώνοντας την 23η Αυγούστου ως «Ευρωπαϊκή Ημέρα Μνήμης για τα θύματα όλων των ολοκληρωτικών και αυταρχικών καθεστώτων».\nΗ 23η Αυγούστου επιλέχθηκε με αφορμή το Σύμφωνο Μη Επίθεσης των Ρίμπεντροπ Μολότωφ, που υπεγράφη στις 23/8/1939 και αξιοποιήθηκε από την ΕΣΣΔ για να προετοιμαστεί για την επίθεση επί της ναζιστικής Γερμανίας.\nΜέτρο αυτοάμυνας της ΕΣΣΔ το σύμφωνο Ρίμπεντροπ Μολότωφ\nΩστόσο, δεν αναφέρουν ότι πριν η ΕΣΣΔ είχε επιδιώξει συνεννόηση με τη Βρετανία και τη Γαλλία, οι οποίες είχαν αρνηθεί τη συνεργασία, αποκρύπτοντας παράλληλα ότι οι ιμπεριαλιστικές δυνάμεις ενεργούσαν προς την κατεύθυνση ενός πολέμου με στόχο την ανατροπή της σοβιετικής εξουσίας. Ούτε φυσικά «θυμούνται» το Σύμφωνο του Μονάχου που υπέγραψαν Βρετανία και Γαλλία με τη ναζιστική Γερμανία και τη φασιστική Ιταλία.\nΤο Σύμφωνο Ρίμπεντροπ Μολότωφ ήρθε αφού πρώτα η ΕΣΣΔ εξάντλησε κάθε προσπάθεια για συμφωνία με Βρετανία Γαλλία, προκειμένου από κοινού να αντιμετωπίσουν τη ναζιστική Γερμανία, αλλά αυτές οι ιμπεριαλιστικές δυνάμεις απέρριψαν κατηγορηματικά κάθε τέτοια πρόταση, «σπρώχνοντας» το Βερολίνο σε πόλεμο ενάντια στη Μόσχα. Πρόκειται για μια ιστορική αλήθεια που επιβεβαίωσαν το 2009 έγγραφα που έφερε στη δημοσιότητα η Υπηρεσία Εξωτερικής Κατασκοπείας της Ρωσικής Ομοσπονδίας. Όπως σημειώνει η Υπηρεσία το σύμφωνο ήταν «το μοναδικό προσιτό μέτρο αυτοάμυνας στις συνθήκες που τότε διαμορφώνονταν» για την ΕΣΣΔ.\nΌπως φαίνεται από τα ντοκουμέντα που έδωσε στο φως η συγκεκριμένη μυστική υπηρεσία: «Η βρετανική και η γαλλική κυβέρνηση, υπογράφοντας τη Συμφωνία του Μονάχου το 1938, προσανατολίστηκαν σε συνωμοσία με τον Χίτλερ. Τον Αύγουστο του 1939 οι αντιπροσωπείες αυτών των χωρών ανέτρεψαν τις διαπραγματεύσεις της Μόσχας για τη δημιουργία του αντιφασιστικού συνασπισμού». Σύμφωνα με τη ρωσική Υπηρεσία, οι πληροφορίες που αντλούσε η σοβιετική κατασκοπεία την περίοδο 1935-1945 διασαφηνίζουν τις πραγματικές προθέσεις των κρατικών παραγόντων των κυριότερων χωρών της Ευρώπης.\nΟι μυστικές σημειώσεις των Υπουργείων Εξωτερικών των ηγετικών παγκόσμιων δυνάμεων, που παρουσιάζονται στη συλλογή, επέτρεψαν στην τότε πολιτική ηγεσία της ΕΣΣΔ να έχει απόλυτα ακριβή αντίληψη για την προσέγγιση των ηγεσιών των ευρωπαϊκών χωρών, καθώς και των ΗΠΑ σχετικά με τις πολεμικοστρατηγικές αλλαγές, που γίνονταν στην προπολεμική Ευρώπη. «Γι’ αυτό το λόγο το μοναδικό προσιτό μέτρο αυτοάμυνας για την ΕΣΣΔ ήταν η υπογραφή του Συμφώνου μη επιθέσεως με τη Γερμανία. Το ντοκουμέντο αυτό επέτρεψε το να αποτραπεί η κατάκτηση από τους ναζί των Βαλτικών Χωρών με την επακόλουθη μετατροπή τους σε πολεμικό εφαλτήριο για την εισβολή στα σοβιετικά εδάφη» σημειώνουν οι σημερινές ρωσικές Αρχές.\nΤα όνειρά τους για συντριβή της ΕΣΣΔ δεν υλοποιήθηκαν\nΚαι οι δυτικοί αστοί ακόμη και όταν έγιναν σύμμαχοι της Μόσχας στο Β’ Παγκόσμιο Πόλεμο συνέχισαν με τις ενέργειές τους να υποσκάπτουν την ΕΣΣΔ αποσκοπώντας στην αλληλοεξουδετέρωση Βερολίνου Μόσχας. Αρνούνταν πεισματικά το αίτημα της ΕΣΣΔ για άνοιγμα δεύτερου δυτικού μετώπου στην Ευρώπη που θα αποφόρτωνε το βάρος για τον σοβιετικό λαό και και το έπραξαν μόνο όταν ξεκίνησε η αντεπίθεση του Κόκκινου Στρατού και η απελευθερωτική του προέλαση στην Ανατολική Ευρώπη.\nΤα όνειρα των αστών ιμπεριαλιστών για συντριβή της ΕΣΣΔ δεν υλοποιήθηκαν ποτέ. Ο σοβιετικός λαός με τεράστιες θυσίες όχι μόνο απέκρουσε τον φασιστικό εισβολέα, αλλά απελευθέρωσε τη μισή Ευρώπη από το ναζισμό και ο Κόκκινος Στρατός μπήκε θριαμβευτής στο Βερολίνο, όπου η κόκκινη σημαία με το σφυροδρέπανο κυμάτιζε στην κορυφή του Ράιχσταγκ. Και είναι γι’ αυτό ακριβώς το λόγο που θέλουν με ψεύδη και λάσπη να αμαυρώσουν το σοσιαλισμό κτυπώντας και την Αντιφασιστική Νίκη των Λαών.\nΕίναι γι’ αυτό που έχουν καθιερώσει την 9η του Μάη ως «Ημέρα της ΕΕ» αντί ως Ημέρα της Αντιφασιστικής Νίκης. Είναι γι’ αυτό που προωθούν ως σημείο καμπής της νίκης επί του χιτλεροφασισμού την απόβαση στη Νορμανδία (καλοκαίρι του 1944 και ενώ ο Κόκκινος Στρατός είχε φθάσει μέχρι και την πρωτεύουσα της Ρουμανίας) και επιχειρούν να σβήσουν το έπος του Στάλινγκραντ.\nΚυρίαρχος στόχος των δυτικών η αλληλοεξόντωση Γερμανίας – ΕΣΣΔ\nΑργότερα, ενώ αποσιωπήθηκαν η στάση των δυτικών και το Σύμφωνο του Μονάχου, επιχειρήθηκε η επίθεση κατά της ΕΣΣΔ για το Σύμφωνο Μη Επίθεσης που εξαναγκάστηκε να υπογράψει η Μόσχα λόγω της άρνησης των αστικών «δημοκρατιών» να συνεργαστούν σε ενιαίο αντιφασιστικό μέτωπο. Και ενώ επιτίθενται στην ΕΣΣΔ για το Σύμφωνο Μη Επίθεσης του 1939, «ξεχνούν» ότι στο Μόναχο ένα χρόνο προηγουμένως Γερμανία και Βρετανία πέραν του Συμφώνου για την Τσεχοσλοβακία υπέγραψαν και δήλωση για αμοιβαία μη επίθεση.\nΛίγο αργότερα ανάλογη δήλωση υπέγραψαν και οι Γάλλοι με τον Χίτλερ… Ουσιαστικά, Λονδίνο και Παρίσι είχαν υπογράψει Συμφωνία Μη Επίθεσης με το Βερολίνο ένα χρόνο πριν το πράξει η Μόσχα, για να δέχεται σήμερα τον ανελέητο ιδεολογικό τους πόλεμο. Η ΕΣΣΔ με το Σύμφωνο Μη Επίθεσης προσωρινά απομάκρυνε τότε την άμεση πολεμική απειλή, χρησιμοποιώντας την περίοδο αυτή για την εδραίωση της άμυνάς της ενόψει της αναπόφευκτης επίθεσης του ναζισμού.\nΕσκεμμένα αποσιωπούν το Σύμφωνο του Μονάχου\nΟι κυρίαρχοι κύκλοι ενώ προτάσσουν την 23η Αυγούστου, εσκεμμένα αποσιωπούν μια άλλη ημερομηνία αποκάλυψης όσων τροφοδοτούν, συναλλάσσονται και ανοίγουν το δρόμο στους ολοκληρωτισμούς. Την 30ή του Σεπτέμβρη του 1938 οι Χίτλερ και Μουσολίνι υπέγραψαν με τους Πρωθυπουργούς της Βρετανίας και της Γαλλίας, Τσάμπερλεϊν και Νταλαντιέ, το ομώνυμο Σύμφωνο του Μονάχου. Οι «δημοκράτες της Δύσης» έδιναν το πράσινο φως στο ναζισμό να εισβάλει στην Τσεχοσλοβακία, ανοίγοντας έτσι το δρόμο στον όλεθρο και οδηγώντας την ανθρωπότητα στην τραγωδία του Β’ Παγκοσμίου Πολέμου. Το Σεπτέμβρη του 2008 δημοσιοποιήθηκαν τα απόρρητα έγγραφα του Συμφώνου του Μονάχου, με τα οποία τεκμηριώνεται ότι η Γαλλία και η Βρετανία είχαν σκοπό να στρέψουν τον Χίτλερ προς τη Σοβιετική Ένωση.\nΟι ιμπεριαλιστές της Ευρώπης και της Αμερικής έδωσαν τότε απλόχερη βοήθεια στα γερμανικά μονοπώλια για την ανάπτυξη της στρατιωτικο-οικονομικής βάσης της χιτλερικής Γερμανίας. Ήταν αδύνατο να αποκτήσει τέτοια δύναμη η Βέρμαχτ από 105 χιλιάδες άνδρες σε 3.775.000, αν δεν έπαιρνε από τις ΗΠΑ και την Αγγλία δάνεια. Εξού και δεν είναι απλά «ανοχή» που υπήρξε στο χιτλεροφασισμό. Ούτε αυτό που επιχειρούν να παρουσιάσουν ως λανθασμένη πολιτική «κατευνασμού» του Χίτλερ. Η υπογραφή της Συμφωνίας του Μονάχου ανάμεσα σε Βρετανία, Γαλλία, Γερμανία και Ιταλία, με την υποστήριξη των ΗΠΑ σήμανε το διαμελισμό της Τσεχοσλοβακίας και σύντομα καταλήφθηκε ολοκληρωτικά από τη ναζιστική Γερμανία. Ενώ η αστική ιστοριογραφία επιχειρεί να παρουσιάσει τη Συμφωνία του Μονάχου ως προσπάθεια για αποτροπή πολέμου Γερμανίας Τσεχοσλοβακίας, από τη διάσκεψη αποκλείστηκε η συμμετοχή της κυβέρνησης της Πράγας, έστω ως παρατηρητή!\nΜια μέρα μετά τις υπογραφές, την 1η του Οκτώβρη, ο ναζιστικός στρατός έμπαινε στην τσεχοσλοβακική Σουδητία, ενώ εντός ενός χρόνου ο φασισμός θα προσαρτούσε ολόκληρη τη χώρα. Ο Τσάμπερλεϊν επιστρέφοντας «θριαμβευτής» στο Λονδίνο μίλησε για «έντιμη ειρήνη», ενώ όπως φέρεται να δήλωσε αργότερα ο Νταλαντιέ, ενώ τον επευφημούσε το πλήθος στο Παρίσι έλεγε από μέσα του «oι ανόητοι, αν ήξεραν τι επευφημούν». Η τσεχοσλοβακική κυβέρνηση του Μπένες χαρακτήρισε το σύμφωνο «προδοσία», αλλά απέρριψε την προσφορά της ΕΣΣΔ για βοήθεια και παραιτήθηκε! Αυτό που ουσιαστικά επισημοποιούσε το Σύμφωνο πέρα από το διαμελισμό της Τσεχοσλοβακίας ήταν η δημιουργία ενός αντισοβιετικού μετώπου των αστικών δημοκρατιών με τις φασιστικές δικτατορίες. Πρώτο μέλημα των αστών ήταν να στραφεί ο φασισμός κατά της ΕΣΣΔ…\nΕξού και λίγους μήνες αργότερα το 1939 σε διαπραγματεύσεις στη Μόσχα οι δυτικοί αρνήθηκαν να δεχτούν το σύστημα συλλογικής ασφάλειας στην Ευρώπη που πρότεινε η σοβιετική κυβέρνηση. Μπρος σε μια τέτοια περίπλοκη κατάσταση, στη σοβιετική κυβέρνηση μπήκε το καθήκον να μην επιτρέψει τη διεθνή απομόνωση της ΕΣΣΔ, τη δημιουργία ενιαίου αντισοβιετικού μετώπου. Απ’ αυτές τις θέσεις, η ΕΣΣΔ δέχτηκε τις επανειλημμένες προτάσεις της Γερμανίας να κλείσει μαζί της Σύμφωνο Μη Επίθεσης. Το Σύμφωνο αυτό υπογράφτηκε στις 23 Αυγούστου.\nΠΟΕΔ: Μαζική προσφυγή κατά της Δημοκρατίας\nΔιευκρινίσεις εταιρείας ATUM για ανασκαφές και Eden City Cyprus\nΟυγγαρία: Ποινικό αδίκημα η βοήθειας σε μετανάστες\nJun 20, 2018 - 9:46 pm\nJun 20, 2018 - 9:06 pm\nΠλήθος κόσμου στην πορεία για μετακίνηση των πετρελαιοειδών & υγραερίου στη Λάρνακα (Pics)\nJun 20, 2018 - 7:20 pm\nJun 20, 2018 - 6:16 pm\nJun 20, 2018 - 6:07 pm\nJun 20, 2018 - 4:50 pm\nΗ Κομισιόν ανακοίνωσε δασμούς ύψους 2,8 δισ. σε αμερικάνικα προϊόντα\nJun 20, 2018 - 4:24 pm\nJun 20, 2018 - 9:11 pm\nΠύθωνες, κροκόδειλοι και χιλιάδες πουλιά κατασχέθηκαν σε επιχείρηση της Interpol\nJun 20, 2018 - 8:44 pm


FASHION Archives - Page 114 of 122 - kmag\nΕσείς με ποιό βιβλίο θα ταιριάξετε το μαγιώ σας;\nΠρόκειται για μια πρωτότυπη ιδέα, που όμοιά της δεν έχουμε ξαναδεί. Και δεν προκαλεί μόνο το αισθητικό μας κομμάτι, αλλά ανασύρει και αγαπημένους, ξεχασμένους τίτλους της παγκόσμιας βιβλιογραφίας που θα μας απασχολήσουν το καλοκαίρι που διανύουμε.\nΦανταστείτε λοιπόν μαγιό, γυναικεία και ανδρικά, που κυκλοφορούν στο εμπόριο, και έρχονται σε τέλεια αρμονία με το εξώφυλλο του βιβλίου που επιλέξατε να διαβάσετε και να μην αποχωριστείτε –φυσικά– ούτε στην παραλία. Ενα εθνικό μπεστ σέλερ; Με μπλε και κίτρινες πινελιές; «Infinite zest» συνοδεύται με μπικίνι στο ίδιο μοτίβο. Ή μήπως κάτι πιο συντηρητικό ή γήινο;\nΜυθιστορήματα, αστυνομικά διηγήματα, κλασικά, σύγχρονα, γνωστά, άγνωστα, παλιά, καινούργια αλλά και το «Εγκλημα και Τιμωρία» του Φιοντόρ Ντοστογιέφσκι συνδυασμένο με ένα μαγιό–λαβύρινθο, σε άσπρο και μαύρο, σαν ιστός αράχνης. Μάλλον το συγκεκριμένο δεν ενδείκνυται για ηλιοθεραπεία αλλά αποκλειστικά για απογευματινές αναγνώσεις ή ανάγνωση κάτω από την ομπρέλα.\nΤι θα λέγατε για τη «Γυναίκα του τίγρη»; Το ολόσωμο μαγιό αποκαλύπτει μία φωτογραφία από το ζωικό βασίλειο που αποκλείεται να περάσει απαρατήρητη. Για μια πιο σεμνή αλλά εντυπωσιακή εμφάνιση είδαμε τη βιογραφία της Αβα Γκάρντνερ με μια λιτή, μαύρη, αρχαιοελληνική δημιουργία και ένα ολόσωμο μαγιό με έναν ώμο, για να ταιριάζει με το εξώφυλλο.\nΤο περιοδικό Matchbook, το οποίο είναι μηνιαίο και μπορεί να αναζητήσει κανείς στο Διαδίκτυο, στη διεύθυνση www.matchbookmag.com, μας βοηθά να βρούμε το ιδανικό μαγιό για να ταιριάζει με το βιβλίο που έχουμε επιλέξει να διαβάσουμε. Και το επόμενο φυσικά.\nΤο περιοδικό αναφέρεται στους αναγνώστες που όταν διαβάζουν ένα βιβλίο που τους αρέσει, δεν θέλουν να το αφήσουν από τα χέρια τους, ξεχνούν να φάνε, χάνουν τον ύπνο τους… Οχι εκείνους που τους ενδιαφέρει η βιτρίνα και η επιφάνεια.\nΜια ιδέα που ξεκίνησε σαν αισθητική εμπειρία, μαζί και περιπέτεια της μόδας, μπορεί να εξελιχτεί σε κάτι ακόμη πιο συγκινητικό. Ενα παιχνίδι που μπορούμε να δοκιμάσουμε να σκηνοθετήσουμε και μόνοι μας, καθώς θα εμπνεόμαστε από τις στοίβες βιβλίων που είναι μέσα και έξω από τη βαλίτσα.\nΜαθαίνουμε μάλιστα ότι μια κοπέλα, η Κέιτ Χάρντινγκ, δημοσιογράφος και ακτιβίστρια, δημιουργεί μια παράλληλη αντιστοιχία με βιβλία θετικής σκέψης και μαγιό για τις πιο εύσωμες πρωταγωνίστριες της παραλίας. Με υπερηφάνεια, χωρίς προκατάληψη.\nΕσείς με ποιό βιβλίο θα ταιριάξετε το μαγιώ σας; was last modified: Αύγουστος 13th, 2012 by Κατερίνα Μαντά\n13/08/2012 0 comment\nΔύο νέοι γάλλοι σχεδιαστές κάνουν ένα δυναμικό ξεκίνημα στο χώρο της μόδας με μία εντυπωσιακή σειρά και μία πολύ ξεχωριστή φωτογράφιση. Ο Louis Barthelemy και ο Lucas Leclere φωτογραφήθηκαν εκείνοι και τα ρούχα τους από τον φακό των René & Radka, σε μία backstage φωτογράφιση κατά τη διάρκεια των πρόσφατων επιδείξεων στο Παρίσι. Οι δύοδημιουργοί παρουσίασαν την δική τους κολεξιόν σε συντάκτες μόδας μέσα σε ένα ιδανικό σκηνικό στον κήπο του Hôtel Particulier Montmartre.\nΟι κριτικές που απέσπασαν ήταν πέρα από τις προσδοκίες τους, βέβαια δεν είναι τυχαίο ότι ο καθένας τους ανήκει στο δυναμικό μεγάλων οίκων…Ο Leclere στον οίκο Chanel και ο Barthelemy στον Dior,οπότε μπορείτε να φανταστείτε τι θα γίνει στην δεύτερη επίδειξη τους.\n«Ο τρόπος που αντιλαμβανόμαστε τη μόδα μπορεί μόνο να φάνει και να παρουσιαστεί στο Παρίσι, γιατί εδώ υπάρχει η κατανόηση για αυτη την δεξιοτεχνία και ο χρόνος.», λέει ο Leclere. «Αυτό που κάνουμε έχει «μία άλλη ραπτική» , μία πλευρά που δεν είναι ακόμα μέρος της «υψηλής ραπτικής». Συλλογή σχεδιασμένη μέσα σε διχασμό, ανάμεσα σε δύο θέματα την επανάσταση και τη μοναρχία, η συλλογή του Leclere χαρακτηρίζεται από περίπλοκα εργόχειρα, δαντελένια υφάσματα και πλούσιες υφές.\nΟ Barthelemy δουλεύει μόνιμα, στον οίκο Dior, αρκετό καιρό και σχεδιάζει αξεσουάρ και μαντίλια με μεγάλη επιτυχία. Τα ίδια χαρακτηριστικά και εξαίσια prints -χρησιμοποίησε και για την δική του σειρά- “με όγκο” που θεωρούνται πολύ όμορφα και αισιόδοξα. Τουλάχιστον η προσθήκη των σχεδιαστών αυτών αποτελεί ένα ευχάριστο νέο στον χώρο της μόδας που δεν πέρνα την ροζ της περίοδο.\nΝέο αίμα στη μόδα από τη Γαλλία was last modified: Αύγουστος 11th, 2012 by The K-magazine\n11/08/2012 0 comment\nΤεράστια επιτυχία γνωρίζει η συλλογή παπουτσιών της Madonna was last modified: Αύγουστος 9th, 2012 by The K-magazine\nVersace, Brioni και Hermès οι αγαπημένοι οίκοι των πλουσίων\nΤο Ινστιτούτο Luxury στη Νέα Υόρκη, πρόσφατα διεξήγαγε μια έρευνα, η οποία ζητούσε από ευκατάστατους άνδρες και γυναίκες να αξιολογήσουν πολυτελή υποδήματα καθώς επίσης και σχεδιαστές μόδας.\nΗ αξιολόγηση περιείχε κατηγορίες όπως η αποκλειστικότητα του προϊόντος, αξία της τιμής, επιθυμία των ερωτηθέντων να συστήσουν τη μάρκα σε φίλους και την οικογένεια και τέλος την πιθανότητα να συνεχίσουν να αναζητούν τα προϊόντα της μάρκας της αρεσκείας τους.\nΟι συμμετέχοντες της έρευνας προήλθαν από σπίτια, των οποίων τα εισοδήματα είναι τουλάχιστον $150,000 ανά το χρόνο, ενώ ο μέσος όρος καθαρής αξίας είναι 2,4 εκατομμύρια. Δείτε παρακάτω τα αποτελέσματα της έρευνας από το ινστιτούτο.\nΌπως παρατηρείται στον πίνακα, ο οίκος Versace καταλαμβάνει την πρώτη θέση στην κατηγορία γυναικείων υποδημάτων, ενώ ο οίκος Brioni, αποτελεί πρώτη επιλογή στα ανδρικά ρούχα. Στη γυναικεία μόδα, ο οίκος Hermes, είναι ο αγαπημένος για τους περισσότερους πελάτες.\nΑξιοσημείωτη παρατήρηση, η οποία αποκαλύφθηκε από την έρευνα, είναι το γεγονός ότι ‘με το μέγεθος, μπορείς να ξεπεράσεις και να επιβιώσεις την οικονομική ύφεση’. Οι μεγαλύτερες και καλύτερες μάρκες, ‘δυνάμωσαν’ κατά τη διάρκεια της ύφεσης. Εξάλλου, το μέγεθος έχει σημασία…\nVersace, Brioni και Hermès οι αγαπημένοι οίκοι των πλουσίων was last modified: Αύγουστος 7th, 2012 by Αλεξάνδρα Σκαράκη\nGiorgio Armani: “Δεν πρόκειται να παραιτηθώ ποτέ!”\nΟ Ιταλός σχεδιαστής αν και 78 χρονών, παραδέχτηκε στο περιοδικό Elle και στο τεύχος Σεπτεμβρίου, πως πολλοί θέλουν να παραιτηθεί τα τελευταία 15 χρόνια, αλλά αυτός δεν πρόκειται να το κάνει.\nΣύμφωνα με πληροφορίες, ο Giorgio Armani έχει μία περιουσία πάνω από 4.5 τρισεκατομμύρια λίρες και παρ’ όλα αυτά ο σχεδιαστής θεωρεί ότι έχει ακόμα πολλά να προσφέρει στο χώρο, και φυσικά όχι άδικα.\nΌσον αφορά τη ζωή και τις χαρές της ο Giorgio απαντάει..\n‘Η Ζωή!. Έχω θυσιάσει τη ζωή. Τη ζωή ενός νέου άνδρα όταν ξεκίνησα και τη ζωή ενός ηλικιωμένου, που είμαι τώρα.’\nΠολλοί στο χώρος της μόδας τον αποκαλούν “Ζωντανό Θρύλο” και φυσικά ο ίδιος μας αποδεικνύει συνεχώς πως έχει πολλά να προσφέρει. Είναι τρομερά φιλάνθρωπος και απίστευτα ταλαντούχος. Αγαπάει πάρα πολύ τον αθλητισμό και μάλιστα φέτος σχεδίασε όλο τον αθλητικό εξοπλισμό και τα ρούχα της Ιταλικής Ολυμπιακής ομάδας για τους Ολυμπιακούς Αγώνες του Λονδίνου.\nGiorgio Armani: “Δεν πρόκειται να παραιτηθώ ποτέ!” was last modified: Αύγουστος 5th, 2012 by The K-magazine\nLittle Miss Stella: η παιδική collection της Stella McCartney\nH Stella McCartney είναι μία σχεδιάστρια που λατρεύει τα παιδιά και το παιδικό ντύσιμο!! Έτσι αποφάσισε να σχεδιάσει μία νέα σειρά παιδικών ρούχων αλλά και να εκδώσει ένα βιβλίο για αυτά. Εμπνεύστηκε από το alter ego της, ένα χαρακτήρα που έχει πλάσει στο μυαλό της και το αποκαλεί Little Miss Stella.\nΣτο βιβλίο η Little Miss Stella συναντάει την Little Miss Nobody που έχει ένα πρόβλημα καθώς κανείς δεν την προσέχει και περνάει πάντα απαρατήρητη. Η Little Miss Stella θα σώσει την Little Miss Nobody, φτιάχνοντάς της ένα κοστούμι μαγικό, το οποίο θα τη μετατρέψει στην Little Miss Somebody.\nΤην ηρωίδα ‘Little Miss Stella’ δημιούργησε o συγγραφέας Adam Hargreaves το 2006 προκειμένου να χρησιμοποιηθεί από τη Stella McCartney για τις προσκλήσεις στο show της,\nΣτην κολεξιόν θα υπάρχουν άνετα ρούχα με στυλ για παιδιά από 0-14 ετών. Η ‘The Little Miss’ collection θα αποτελέσει μέρος της παιδικής σειράς ρούχων της Stella McCartney.\nΤο βιβλίο και η κολεξιόν θα κυκλοφορήσουν τον επόμενο μήνα.\nLittle Miss Stella: η παιδική collection της Stella McCartney was last modified: Αύγουστος 2nd, 2012 by The K-magazine\nΗ πολύπλοκη ιστορία του οίκου Gucci,από τη Λίνα Γριβογιάννη\nΌταν μετράς σχεδόν 100 χρόνια ιστορίας τίποτα δεν είναι εύκολο. Όλα είναι αναμενόμενα και όλα είναι μέσα στο παιχνίδι, από φορολογικές απάτες μέχρι επαγγελματίες δολοφόνοι. Το 1897 ένας Ιταλός μετανάστης μόλις 16 ετών έφτασε στο Λονδίνο και ξεκίνησε την «καριέρα» του πλένοντας πιάτα στο ξενοδοχείο Savoy αλλά δεν ήξερε ότι η ευκαιρία της ζωής του δεν θα αργούσε να έρθει.\nΤο 1902 επιστρέφοντας στη Φλωρεντία από όπου και καταγόταν ο Guccio Gucci ξεκίνησε να δουλεύει σε ένα κατάστημα με δέρματα, μέχρι που άνοιξε το δικό του τέσσερα χρόνια μετά. Τελικά το 1921 το κατάστημα έφτασε να πούλα δερμάτινα είδη όπως παπούτσια, γάντια, τσάντες αλλά και πολλών άλλων ειδών αξεσουάρ.\nΑν και ήταν εμπνευσμένος από την Βρετανική αριστοκρατία, ήθελε να φαίνεται στη δουλειά του το Ιταλικό στυλ. Έτσι ξεκίνησε να σχεδιάζει πολυτελής τσάντες και παντελόνια ιππασίας. Δυστυχώς όμως τον περίμεναν δύσκολες εποχές όπως ο δεύτερος παγκόσμιος πόλεμος και οι συνέπιες του. Όμως παρά το γεγονός ότι αρκετές χώρες είχαν κηρύξει εμπάργκο στην Ιταλία και αρκετές επιχειρήσεις δεν κατάφερναν να επιβιώσουν για την οικογένεια Gucci τα πράγματα έδειχναν να πηγαίνουν πολύ καλά.\nΟ οίκος άρχισε να χρησιμοποιεί νέα υλικά εκτός από το δέρμα και είναι η εποχή που τα χερούλια από bamboo είναι ένα ακόμα νέο χαρακτηριστικό που κρατά ακόμα και σήμερα σαν σύμβολο του. Κατά τη διάρκεια του πόλεμου άλλαξε και διεύθυνση το μαγαζί της Ρώμης από την Via del Parione, στη Via Condotti. Σήμερα ο οίκος μέτρα σχεδόν 300 καταστήματα σε όλο τον κόσμο και το Gucci Group περιλαμβάνει ονόματα όπως Yves Saint Laurent, Sergio Rossi, Bottega Veneta, Bedat & Co,. Boucheron, Stella McCartney, Balenciaga and Alexander McQueen.\nΑφού τελικά τα κατάφερε και χάρις την βοήθεια των γιων του, ο Guccio πέρασε τον Ατλαντικό και άνοιξε το πρώτο του κατάστημα στην Savoy Plaza, New York το 1953, δυστυχώς 15 ήμερες μετά τα εγκαίνια σε ηλικία 72 ετών έφυγε από τη ζωή. Όμως η επιτυχία του ονόματος δεν σταμάτησε και όλες οι διάσημες γυναίκες από την Jackie Kennedy Onassis μέχρι την Liz Taylor ήταν εκεί ακόμα και άντρες όπως Peter Sellers και Samuel Becket ήταν πιστοί πελάτες όλα τους τα χρόνια. Δεν είναι τυχαίο ότι υπάρχει και τσάντα με το όνομα Jackie O.\nΑν και τα καταστήματα είχαν τεραστία επιτυχία και τα κέρδη ήταν μεγάλα οι γιοι μεταξύ τους είχαν συγκρούσεις, ενώ ο μεγαλύτερος ο Aldo είχε κρατήσει από μόνος του την διοίκηση της εταιρείας πάρα το ταλέντο του, δεν κατάφερε να αποφύγει το σκάνδαλο. Μία ιστορία που σχετιζόταν με ένα πόσο γύρω στα 7 εκατομμύρια ευρώ, και ήταν φορολογική απατή γεγονός που αποτέλεσε ιδανική ευκαιρία για τον Maurizio (ανιψιός του Aldo και γιος του αδελφού του Rodolfo) να τον διώξει από την ηγεσία της εταιρείας. Με αποτέλεσμα ο Aldo να πάει φυλακή σε ηλικία 81 ετών.\nΤο μόνο θετικό που κατάφερε να κάνει ο Maurizio για την εταιρεία ήταν να προσλάβει την Dawn Mello η όποια ήταν και εκείνη που έφερε στον οίκο τον σχεδιαστή που θα τον απογείωνε τον Tom Ford. Όμως ο Maurizio είναι εκείνος που φταίει για το γεγονός ότι ο οίκος δεν ανήκει πλέον στην οικογένεια, αφού το 1993 ο δικηγόρος που τον βοήθησε να πάρει την εταιρεία από τον θείο του ήταν και αυτός που τελικά του την πηρέ ολοκληρωτικά. Ο Domenico de Sole λοιπόν μαζί με τον Ford ήταν αυτοί οι δύο που από το 1993 και μετά έκαναν τον Gucci έναν από τα μεγαλύτερα και πιο δυνατά ονόματα στο κόσμο της μόδας. Το 1995 ο Maurizio βρέθηκε δολοφονημένος και η σύζυγος του καταδικάστηκε ότι είχε πληρώσει τους δολοφόνους.\nΈρχεται κάποια στιγμή που τα πράσινα φύλλα όσο και αν λάμπουν θα κιτρινίσουν και αύτη η στιγμή για τον Gucci ήταν το 2004 όταν ο Domenico de Sole και ο Tom Ford αποφάσισαν και έφυγαν μαζί, αφήνοντας τον οίκο ξεκρέμαστο. Την θέση του ταλαντούχου Ford ανέλαβε ένα γκρουπ νέων σχεδιαστών και την θέση του De Sole, η μέχρι τότε υπεύθυνη αξεσουάρ Frida Giannini.\nΣήμερα ο Gucci είναι ένα όνομα που όλοι ξέρουν και που τα έχει όλα, από ρούχα και αξεσουάρ μέχρι και καλλυντικά. Το logo του οίκου με τα δύο GG είναι από τα πιο αναγνωρίσιμα, έχει τσάντες κλασσικές, με διάσημα ονόματα και προϊόντα must have για κάθε γυναίκα που ακόμα και αν δεν μπορεί να τα αποκτήσει σίγουρα ξέρει ποια είναι. Φέτος το φθινόπωρο θα βγάλει ένα ακόμα νέο άρωμα με ένα νέο πρόσωπο την Blake Lively. Πάρα τα προβλήματα και τα διάφορα εσωτερικά θέματα που έχει αντιμετωπίσει σε όλα τα χρόνια της ιστορίας του οι καταναλωτές του δεν επηρεάστηκαν πότε.\nΗ πολύπλοκη ιστορία του οίκου Gucci,από τη Λίνα Γριβογιάννη was last modified: Ιούνιος 16th, 2014 by The K-magazine\nLondon Olympics: Πώς σχολιάστηκαν οι εμφανίσεις\nΗ έναρξη των Ολυμπιακών Αγώνων πραγματοποιήθηκε χτες το βράδυ και όλες οι “Πρώτες κυρίες” ήταν εκεί για να τιμήσουν αυτόν τον ιερό αθλητικό θεσμό!\n4 κυρίες έκλεψαν τα φώτα πάνω τους με τις στιλιστικές τους επιλογές.\nΗ Βασίλισσα Ελισάβετ ήταν φυσικά στο επίκεντρο και έκλεψε την παράσταση καταφτάνοντας στο Ολυμπιακό στάδιο συνοδευόμενη από τον τηλεοπτικό James Bond, τον ηθοποιό Daniel Graig. Μετά το τέλος της έναρξης ακολούθησε δεξίωση στο παλάτι του Μπάκινχαμ. Η Βασίλισσα Ελισάβετ επέλεξε να φορέσει ένα ροδακινί σύνολο.\nΗ σύζυγος του Βρετανού πρωθυπουργού, Samantha Cameron, κέρδισε επίσης μερικά κολακευτικά σχόλια επιλέγοντας να φορέσει σύνολο από τον οίκο μόδας Roksanda Ilincic.\nH Kate Middleton τράβηξε τα φλας των φωτογράφων πάνω της για ακόμα μία φορά επιλέγοντας να φορέσει ένα φόρεμα-παλτό από τον αγαπημένο της Βρετανό σχεδιαστή Christopher Kane. Συνδύασε το μπλε φόρεμά της με μπεζ τσάντα και χαλαρές μπούκλες στα μαλλιά της.\nΦυσικά η γυναίκα του προέδρου της Αμερικής, Michelle Obama, μας έχει συνηθίσει σε υπέροχες εμφανίσεις. Αυτή τη φορά επέλεξε ένα σύνολο σε ανοιχτές αποχρώσεις από την Resort Collection 2013 του οίκου J Mendel. Ολοκλήρωσε την εμφάνισή της με υπέροχες χρυσές γόβες.\nLondon Olympics: Πώς σχολιάστηκαν οι εμφανίσεις was last modified: Ιούλιος 29th, 2012 by The K-magazine


Παρασκευή, 24 Φεβρουαρίου 2012 19:48 Δημοσιεύθηκε στην κατηγορία Επίκαιρα\nΠέμπτη, 23 Φεβρουαρίου 2012 15:38 Δημοσιεύθηκε στην κατηγορία Επίκαιρα\nΈγκλημα στο Νέστο\nΠέμπτη, 23 Φεβρουαρίου 2012 11:06 Δημοσιεύθηκε στην κατηγορία Περιβάλλον\nΣτα Στενά του Νέστου, σε προστατευόμενη περιοχή ενταγμένη στο δίκτυο Natura 2000, βρέθηκαν δηλητηριασμένα 6 σπάνια μεγάλα πουλία. Τέσσερις Χρυσαετοί (Aquila chrysaetos), δύο Όρνια (Gyps fulvus) και μια Γερακίνα (Buteo buteo).\nΤα πουλιά βρέθηκαν δίπλα σε δύο σκοτωμένα με όπλο άγρια άλογα, αυτά έγιναν το δηλητηριασμένο δόλωμα για μεγάλα σαρκοφάγα, όπως ο Λύκος και η Αρκούδα. Η παράνομη χρήση δηλητηριασμένων δολωμάτων είναι δυστυχώς μία διαδεδομένη πρακτική στην Ελλάδα. Γίνεται για την αντιμετώπιση των ζημιών που αυτά προκαλούν στα κτηνοτροφικά ζώα και τις καλλιέργειες . Το πρόβλημα εντείνεται από την ανεπάρκεια του κράτους στην καταβολή αποζημιώσεων και την ανεπαρκή φύλαξη στις Προστατευόμενες Περιοχές, αλλά και την έλλειψη ενός μηχανισμού έλεγχου της διακίνησης και χρήσης φυτοφαρμάκων και την απουσία στήριξης της.\nΜέτα από αυτό το έγκλημα χάθηκε το 7% του συνολικού πληθυσμού όρνιων της ηπειρωτικής χώρας και από τους 60 χρυσαετούς που υπάρχουν στην Ελλάδα σκοτώθηκαν οι 4!\nTα εγκλήματα εναντίον της φύσης στρέφονται εναντίον του κοινού πλούτου της δικής μας γενιά και των επόμενων. Είναι εγκλήματα κατά της ποιότητας της ζωής. Όσοι νομίζουν ότι αυτό στοιχειοθετεί μια «κτητική σχέση» με τη φύση, κάνουν λάθος. Η φύση είναι εταίρος, όχι σκλάβος μας